Shashi Tharoor on Congress distributing free tickets to Chhapaak: 'It is to support Deepika Padukone' |\nദീപികക്ക് പിന്തുണയുമായി കോൺഗ്രസ്; ഛപാക് കാണാന് വിദ്യാര്‍ഥികള്‍ക്ക് സൗജന്യ ടിക്കറ്റ് നൽകുമെന്ന് ശശി തരൂർ\nTOPICS:ChhapaakCongressDeepika padukoneJNU protestsShashi Tharoor\nജെ എന് യുവില് സമരം ചെയ്ത വിദ്യാര്‍ഥികള്‍ക്ക് ഐക്യദാര്‍ഢ്യം പ്രകടിപ്പിച്ച നടി ദീപിക പദുക്കോണിന്റെ സിനിമയായ ഛപാക് കാണാന് വിദ്യാര്‍ഥികള്‍ക്ക് കോണ്‍ഗ്രസ് സൗജന്യ ടിക്കറ്റ് വിതരണം ചെയ്യും. ശശി തരൂര് എം പിയാണ് ഇക്കാര്യം അറിയിച്ചത്. ഐക്യദാര്‍ഢ്യം പ്രഖ്യാപിച്ചതിന്റെ പേരില് ആരും ബഹിഷ്‌കരിക്കപ്പെടരുതെന്നാണ് കോണ്‍ഗ്രസ് നയമെന്ന് വാര്‍ത്താ ഏജന്‍സിയോട് പ്രതികരിക്കവെ അദ്ദേഹം ഡല്‍ഹിയില് പറഞ്ഞു.\nഅതിനിടെ, ദീപികയുടെ നിലപാടിന് പിന്തുണ നല്‍കുന്നതിന്റെ ഭാഗമായി കോണ്‍ഗ്രസ് ഭരിക്കുന്ന സംസ്ഥാനങ്ങളില് ഛപാക് സിനിമക്ക് നികുതിയിളവ് പ്രഖ്യാപിച്ചു. ഡല്‍ഹിയില് കോണ്‍ഗ്രസ് നേതാവായ അല്‍ക ലാമ്പയും ഡല്‍ഹി കോണ്‍ഗ്രസ് അധ്യക്ഷന് സുഭാഷ് ചോപ്രയുടെ മകള് ശിവാനി ചോപ്രയും ചേര്‍ന്ന്ഛപാക് സ്പെഷ്യല് സ്‌ക്രീനിംഗ് സംഘടിപ്പിച്ചു. മധ്യപ്രദേശിലെ ഭോപ്പാലില് കോണ്‍ഗ്രസ് വിദ്യാര്‍ഥി യൂണിയനായ എന് എസ് യുവിന്റെ നേതൃത്വത്തില് സിനിമയുടെ സൗജന്യ ടിക്കറ്റ് വിതരണം ചെയ്തു.\nജെ എന് യു വിദ്യാര്‍ഥികളുടെ സമരത്തിന് കാമ്പസില് നേരിട്ടെത്തി പിന്തുണയറിയിച്ചതിന്റെ പേരില് ദീപികയുടെ ചിത്രമായ ഛപാക് ബഹിഷ്‌കരിക്കണമെന്ന് ബി ജെ പി ആഹ്വാനം ചെയ്തിരുന്നു. പകരം മറാത്ത യുദ്ധവീരന് തന്‍ഹാജി മാലുശ്രീയുടെ ജീവിതകഥ പറയുന്ന തന്‍ഹാജി എന്ന സിനിമ കാണണമെന്ന് ആവശ്യപ്പെട്ട വിദ്യാര്‍ഥികള്‍ക്ക് സൗജന്യ ടിക്കറ്റ് വിതരണം ചെയ്യുകയും ചെയ്തു.\nഡോക്ടറുടെ കുറിപ്പടി ഇല്ലാതെ ഇനി പൊതുജനങ്ങൾക്ക് സ്വകാര്യ ലാബുകളിൽ കൊവിഡ് പരിശോധന നടത്താം, ഉത്തരവ് പുറത്തിറക്കി


ലോകകപ്പില് അത്ഭുതം വിരിയിക്കാന് ഖത്തര്; ആഴ്സണ് വെംഗറെ ടീമിലെത്തിക്കാന് നീക്കം\nസ്വന്തം മണ്ണില് വെച്ച് നടക്കുന്ന അടുത്ത ലോകകപ്പ് ഫുട്ബോളില് ആതിഥേയരെന്ന നിലയില് നേരിട്ടുള്ള യോഗ്യതയാണ് ഖത്തറിന് ലഭിക്കുക\n10 Jan, 2019 at 09:37 PM\nവിഖ്യാത പരിശീലകന് ആഴ്സണ് വെംഗറെ പരിശീലകനാക്കാന് ശ്രമവുമായി ഖത്തര് ഫുട്ബോള് ടീം. ലോകകപ്പിനുള്ള ടീമിനെയൊരുക്കുകയെന്ന ലക്ഷ്യവുമായാണ് ഖത്തറിന്റെ നീക്കം. സ്പോര്‍ട്സ് ഇല്ലസ്ട്രേറ്റഡ് ഉള്‍പ്പെടെയുള്ള ഓണ്‍ലൈന് വാര്‍ത്താ വെബ്സൈറ്റുകളാണ് വാര്‍ത്ത റിപ്പോര്‍ട്ട് ചെയ്തത്.\nആഴ്സണല് ക്ലബിന്‍റെ ഇതിഹാസ പരിശീലകന് ആഴ്സണ് വെംഗറെ ഖത്തറിലെത്തിക്കാന് ടീം മാനേജ്മെന്റെ് ശ്രമിക്കുന്നതായാണ് റിപ്പോര്‍ട്ട്. വെംഗറുമായി ചര്‍ച്ച നടന്നുകഴിഞ്ഞതായും അദ്ദേഹത്തിന് താല്‍പ്പര്യക്കുറവില്ലെന്നുമാണ് പുറത്തുവരുന്ന വാര്‍ത്തകള്. വന് തുക പ്രതിഫലം നല്‍കിയാണ് വെംഗറെ ദോഹയിലെത്തിക്കാനുള്ള ഖത്തറിന്‍റെ നീക്കങ്ങള്.\nസ്വന്തം മണ്ണില് വെച്ച് നടക്കുന്ന അടുത്ത ലോകകപ്പ് ഫുട്ബോളില് ആതിഥേയരെന്ന നിലയില് നേരിട്ടുള്ള യോഗ്യതയാണ് ഖത്തറിന് ലഭിക്കുക. ആദ്യമായി ലോകകപ്പില് പന്ത് തട്ടാനൊരുങ്ങുന്ന ഖത്തറിനെ നാല് കൊല്ലം കണ്ട് മികച്ചൊരു ടീമായി വാര്‍ത്തെടുക്കുകയായിരിക്കും പുതിയ പരിശീലകന്‍റെ ലക്ഷ്യം.\nഏഷ്യാ കപ്പിലും സൌഹൃദ മത്സരങ്ങളിലുമൊക്കെ മികച്ച പ്രകടനം കാഴ്ചച്ച വെക്കുന്ന ഖത്തര് ടീമിന് വെംഗറുടെ സാനിധ്യം വലിയ മുതല്‍ക്കൂട്ടാകും. 2022 ലോകകപ്പില് പങ്കെടുക്കുന്ന ഏതെങ്കിലുമൊരു ദേശീയ ടീമിന്‍രെ കോച്ചാവാനുള്ള ആഗ്രഹം നേരത്തെ വെംഗര് തുറന്നു പ്രകടിപ്പിച്ചിരുന്നു.\nഇംഗ്ലീഷ് പ്രീമിയര് ലീഗില് ഏറ്റവും കൂടുതല് കാലം ഒരു ടീമിനെ പരിശീലിപ്പിച്ച കോച്ചെന്ന റെക്കോര്‍ഡ് വെംഗറുടെ പേരിലാണ്.


അങ്കമാലിയിൽ നിന്ന് കഞ്ചാവും ഹാഷിഷ് ഓയിലും പിടികൂടിയ കേസിൽ ഒരാൾ അറസ്റ്റിൽ. - NEWSLINEKERALA24\nHomeCRIMEഅങ്കമാലിയിൽ നിന്ന് കഞ്ചാവും ഹാഷിഷ് ഓയിലും പിടികൂടിയ കേസിൽ ഒരാൾ അറസ്റ്റിൽ.\nഅങ്കമാലിയിൽ നിന്ന് കഞ്ചാവും ഹാഷിഷ് ഓയിലും പിടികൂടിയ കേസിൽ ഒരാൾ അറസ്റ്റിൽ.\nഅങ്കമാലി: കഞ്ചാവും ഹാഷിഷ് ഓയിലും പിടികൂടിയ കേസിൽ ഒരാൾ അറസ്റ്റിൽ. കോഴിക്കോട് വാവാട്ട് കൊടുവള്ളി അടിമാറിക്കര വീട്ടിൽ (ഇപ്പോൾ കരയാംപറമ്പ് ഫെഡറൽ സിറ്റി ടവർ ഫ്ലാറ്റിൽ താമസം) മുഹമ്മദ് സാഹിർ (28) നെയാണ് പറവൂർ – അങ്കമാലി പോലീസ് സംയുക്തമായി അറസറ്റ് ചെയ്തത്.\nഫ്ലാറ്റിന്‍റെ പാർക്കിംഗ് ഏരിയായിൽ നിർത്തിയിട്ടിരുന്ന ഇയാളുടെ കാറിൽ നിന്ന് പതിനൊന്നര കിലോയോളം കഞ്ചാവും, ഒന്നരക്കിലോ ഹാഷിഷ് ഓയിലുമാണ് പിടികൂടിയത്. കഴിഞ്ഞ ദിവസം ലഹരി വസ്തുക്കളുമായി പറവൂർ പോലിസ് പിടികൂടിയ രണ്ടു പേരിൽ നിന്നും ലഭിച്ച വിവരത്തിന്‍റെ അടിസ്ഥാനത്തിലാണ് അങ്കമാലിയിൽ പോലീസ് പരിശോധന നടത്തിയത്. കാറിന്‍റെ പിൻസീറ്റിൽ ചാക്കിൽ കെട്ടിയ നിലയിലാണ് കഞ്ചാവ് കണ്ടെത്തിയത്. സീറ്റിനടിയിൽ ഒളിപ്പിച്ച നിലയിലായിരുന്നു ഹാഷിഷ് ഓയിൽ.\nപറവൂരിൽ പിടിയിലായവർക്ക് ലഹരി വസ്തുക്കൾ എത്തിച്ചു നൽകുന്നത് മുഹമ്മദ് സാഹിറാണ്. ഒറീസയിൽ നിന്നാണ് സാഹിർ കഞ്ചാവ് കേരളത്തിലേക്കെത്തിക്കുന്നതെന്ന് പോലീസ് കണ്ടെത്തിയിട്ടുണ്ട്. ജില്ലാ പോലീസ് മേധാവി കെ.കാർത്തിക്കിന്‍റെ നേതൃത്വത്തിൽ കഴിഞ്ഞ മൂന്നു ദിവസമായി മയക്കുമരുന്നിനെതിരെ പ്രത്യേക പരിശോധനകൾ നടന്നുവരികയാണ്. ഇതിന്‍റെ ഭാഗമായി നടന്ന പരിശോധനയിലാണ് മയക്കുമരുന്ന് ശേഖരം കണ്ടെത്തിയത്.\nമുനമ്പം ഡി.വൈ.എസ്.പി എസ്.ബിനു, നോർത്ത് പറവൂര് ഇൻസ്പെക്ടർ ഷോജോ വർഗ്ഗീസ്, അങ്കമാലി ഇൻസ്പെക്ടർ സോണി മത്തായി എന്നിവരുള്‍പ്പെടുന്ന സംഘമാണ് പ്രതിയെ പിടികൂടിയത്. ഒന്നര വർഷത്തിനിടയിൽ 500 കിലോഗ്രാമോളം കഞ്ചാവാണ് റൂറൽ പോലീസ് പിടികൂടിയത്. നാല് കിലോഗ്രാമോളം ഹാഷിഷ് ഓയിലും, രണ്ടര കിലോ എം.ഡി.എം.എ യും , അമ്പതോളം എൽ.എസ്.ഡി സ്റ്റാമ്പും പിടികൂടിയിരുന്നു.


ട്രെയിന് നിരക്ക് വര്‍ധനക്കൊരുങ്ങി കേന്ദ്രം, ഭക്ഷണത്തിനും വില കൂട്ടി | Center to get train rates hiked soon, report\nട്രെയിന് നിരക്ക് വര്‍ധനക്കൊരുങ്ങി കേന്ദ്രം, ഭക്ഷണത്തിനും വില കൂട്ടി\nഝാര്‍ഖണ്ഡ് തെരഞ്ഞെടുപ്പ് കഴിയും വരെ നിരക്ക് വര്‍ധന തടഞ്ഞുവെച്ചിരിക്കുകയായിരുന്നു. ദില്ലി തെരഞ്ഞെടുപ്പിന് ശേഷം വര്‍ധന പ്രാബല്യത്തില് വന്നേക്കും.\nNew Delhi, First Published Dec 27, 2019, 9:01 AM IST\nദില്ലി: ട്രെയിന് യാത്രാ നിരക്ക് വര്‍ധന ഉടനുണ്ടാകുമെന്ന് റിപ്പോര്‍ട്ട്. യാത്രാ നിരക്ക് കിലോമീറ്ററിന് അഞ്ച് പൈസ മുതല് 40 പൈസ വരെ വര്‍ധിപ്പിച്ചേക്കും. നിരക്ക് വര്‍ധനക്ക് പ്രധാനമന്ത്രി അംഗീകാരം നല്‍കിയിരുന്നു. ഝാര്‍ഖണ്ഡ് തെരഞ്ഞെടുപ്പ് കഴിയും വരെ നിരക്ക് വര്‍ധന തടഞ്ഞുവെച്ചിരിക്കുകയായിരുന്നു. ദില്ലി തെരഞ്ഞെടുപ്പിന് ശേഷം വര്‍ധന പ്രാബല്യത്തില് വന്നേക്കും. ജനുവരിയിലാണ് ദില്ലി നിയമസഭ തെരഞ്ഞെടുപ്പ്. ദില്ലി തെരഞ്ഞെടുപ്പിന് മുമ്പ് നിരക്ക് വര്‍ധിപ്പിച്ചാല് തിരിച്ചടിയാകുമെന്ന ആശങ്ക സര്‍ക്കാറിനുണ്ട്.\nഒക്ടോബറില് റെയില്‍വേ വരുമാനത്തില് 7.8 ശതമാനത്തിന്‍റെ ഇടിവുണ്ടായിരുന്നു. ചരക്കുനീക്കത്തില് നിന്നും പ്രതീക്ഷിച്ച വരുമാനം റെയില്‍വേക്ക് കിട്ടിയിട്ടില്ല. ഈ സാഹചര്യത്തിലാണ് നിരക്ക് വര്‍ധനയുമായി റെയില്‍വേ മുന്നോട്ടുപോകുന്നത്. അതേസമയം, ചരക്കുനീക്ക നിരക്ക് വര്‍ധനയുണ്ടാകില്ല.\nറെയില്‍വേ സ്റ്റേഷനുകളിലെ ഭക്ഷണ വിലയും കൂട്ടി\nറെയില്‍വേ സ്റ്റേഷനുകളിലെ ഐആര്‍ടിസി റസ്റ്റോറന്‍റുകളിലെ ഭക്ഷണ വില വര്‍ധിപ്പിച്ചു. എക്സ്പ്രസ്, മെയില് ട്രെയിനുകളുടെ നിരക്കിലാകും റെയില്‍വേ സ്റ്റേഷനുകളിലെ ഭക്ഷണ ശാലകളിലും ഇനി മുതല് ഭക്ഷണം ലഭിക്കുക. അഞ്ച് രൂപ മുതലാണ് വര്‍ധനവ്. രാജധാനി, ശതാബ്ദി, തുരന്തോ ട്രെയിനുകളിലെ ഭക്ഷണ നിരക്കും ഉയര്‍ത്തി.\nLast Updated Dec 27, 2019, 9:01 AM IST\nട്രെയിന് നിരക്ക് വര്‍ധന\nട്രെയിന് നിരക്ക് വര്‍ധന ഉടന്


സീറോ മലങ്കര ജൂലൈ 30 മത്തായി 20: 29-34 കാഴ്ച | Catholic Church News Malayalam\nHome Reflections Reflection: Malankara സീറോ മലങ്കര ജൂലൈ 30 മത്തായി 20: 29-34 കാഴ്ച\nഅന്ധന്മാർക്ക് കാഴ്ച കിട്ടുന്നതാണ് ഇന്നത്തെ സുവിശേഷഭാഗം. അത്ഭുതത്തിന്റെ ഈ മായക്കാഴ്ച മാറ്റിവച്ചാൽ നമ്മൾ ചെയ്തുകൂട്ടുന്ന അപരാധത്തിന്റെ ഒരു തുറന്നെഴുത്ത് ഇന്നത്തെ വേദഭാഗത്ത് കണ്ടെത്താം. ക്രിസ്തുവിനെ കാണാൻ വേണ്ടി ഓടിക്കൂടിയ ജനക്കൂട്ടം കാഴ്ചയ്ക്കായി നിലവിളിക്കുന്നവനെ മിണ്ടാതാക്കാൻ പരിശ്രമിക്കുന്നു. എന്റെ ദൗത്യം ശരിക്കും എന്താണ്? കാഴ്ച കൊടുക്കുന്നതോ അതോ മറ്റുള്ളവന്റെ കാഴ്ച ഇല്ലാതാക്കുന്നതോ?\nഇന്നത്തെ സുവിശേഷം ഒരു ഓർമ്മപ്പെടുത്തലാണ്. ഞാൻ ചെയ്യുന്നത് പലതും മറ്റുള്ളവരുടെ കാഴ്ച ഇല്ലാതാക്കുന്നതാണ്. നിന്റെ സാമൂഹികസേവനം പുരമുകളിൽ ഘോഷിക്കപ്പെടുമ്പോൾ, ആഹാരമില്ലാതെ സഹോദരൻ മരിച്ചുവീഴുമ്പോൾ ശരിയായ കാഴ്ചകൾ ഇല്ലാതെ പോകുന്നു. ദൈവത്തെ എന്റേതായി മാത്രം മറച്ചുപിടിക്കുമ്പോഴും കാഴ്ചകൾ അപൂർണ്ണമാണ്. വെളിപാട് പുസ്തകം നമ്മെ ഓർമ്മിപ്പിക്കും, ‘നിനക്ക് കാഴ്ചയുണ്ടെന്ന് നീ പറയുമ്പോഴും നീ അന്ധനാണ്.’ കാഴ്ച ശരിയാകണമെങ്കിൽ ക്രിസ്തുവിൽ നിന്നും ലേപനം വാങ്ങി നിന്റെ കണ്ണിൽ പുരട്ടണം. നിന്റെ കാഴ്ചകൾ ശരിയായെങ്കിൽ മാത്രമേ മറ്റുള്ളവർക്ക് വെളിച്ചമാകാൻ നിനക്ക് സാധിക്കൂ.\nഉൾക്കാഴ്ചകളുടെ തെളിച്ചത്തിനായി നമുക്ക് തമ്പുരാനോട് അപേക്ഷിക്കാം. അപ്പോൾ സഹോദരനെ നിന്നെപ്പോലെ സ്നേഹിക്കുവാനുള്ള ക്രിസ്തുവചനം നിനക്ക് തെളിവായി കിട്ടും. അതിന് ക്രിസ്തു നിന്നെ തൊടണം. ക്രിസ്തുവിന്റെ കരസ്പർശനത്തിനായി നമുക്ക് തമ്പുരാന്റെ സന്നിധിയിൽ ആയിരിക്കാം. ദൈവം നമ്മെ ധാരാളമായി അനുഗ്രഹിക്കട്ടെ.


പ്രധാനമന്ത്രി നരേന്ദ്രമോദി ഇന്ന് വീണ്ടും രാജ്യത്തെ അഭിസംബോധന ചെയ്...\nപ്രധാനമന്ത്രി നരേന്ദ്രമോദി ഇന്ന് വീണ്ടും രാജ്യത്തെ അഭിസംബോധന ചെയ്യും\nകോവിഡ് 19 ന്റെ പശ്ചാത്തലത്തില് ഇത് രണ്ടാം തവണയാണ് പ്രധാനമന്ത്രി രാജ്യത്തെ അഭിസംബോധന ചെയ്യുന്നത്. ഇന്ന് രാത്രി എട്ടുമണിക്കാണ് അഭിസംബോധന.\n24 Mar, 2020 at 06:08 AM\nപ്രധാനമന്ത്രി നരേന്ദ്രമോദി ഇന്ന് വീണ്ടും രാജ്യത്തെ അഭിസംബോധന ചെയ്യും. കോവിഡ് 19 ന്റെ പശ്ചാത്തലത്തില് ഇത് രണ്ടാം തവണയാണ് പ്രധാനമന്ത്രി രാജ്യത്തെ അഭിസംബോധന ചെയ്യുന്നത്. ഇന്ന് രാത്രി എട്ടുമണിക്കാണ് അഭിസംബോധന.\nകോവിഡ് 19 രോഗവ്യാപനവുമായി ബന്ധപ്പെട്ട് സാമ്പത്തിക സഹായമടക്കം നിരവധി ആവശ്യങ്ങള് പ്രതിപക്ഷവും സംസ്ഥാനസര്‍ക്കാരുകളുടെയും ഭാഗത്ത് നിന്നുണ്ടായിരുന്നു. ഈ ആവശ്യങ്ങള് കേന്ദ്രം അംഗീകരിച്ചു എന്നതിന്റെ സൂചനയായാണോ പ്രധാനമന്ത്രിയുടെ അഭിസംബോധന എന്ന പ്രതീക്ഷയും വിവിധ രാഷ്ട്രീയകക്ഷികള്‍ക്കും ജനങ്ങള്‍ക്കും ഉണ്ട്.\nകൊറോണ വൈറസ് വ്യാപനത്തെ തുടര്‍ന്ന് രാജ്യത്ത് 30 സംസ്ഥാനങ്ങളും കേന്ദ്രഭരണ പ്രദേശങ്ങളും ഉള്‍പ്പടെ 548 ജില്ലകള് അടച്ചിട്ടിരിക്കുകയാണ്. സിക്കിം, മിസോറാം എന്നീ സംസ്ഥാനങ്ങളിൽ മാത്രമാണ് നിയന്ത്രണങ്ങൾ ഇല്ലാത്തത്. നിയന്ത്രണങ്ങളും നിര്‍ദേശങ്ങളും ലംഘിച്ചതിന്റെ പേരില് കൊൽക്കൊത്തയിൽ 255 പേർ അറസ്റ്റിലായിട്ടുണ്ട്. ഇതിന്റെ അടിസ്ഥാനത്തില് കര്‍ശനമായ നിയന്ത്രണത്തിലേക്ക് രാജ്യം പോകുന്നു എന്നതിന്റെ സൂചനയുമായേക്കാം ഈ അഭിസംബോധന.\nനേരത്തെ കഴിഞ്ഞ വ്യാഴാഴ്ചയും പ്രധാനമന്ത്രി രാജ്യത്തെ അഭിസംബോധന ചെയ്ത് സംസാരിച്ചിരുന്നു. അന്നായിരുന്നു മാര്‍ച്ച് 22 ഞായറാഴ്ച ജനതാ കര്‍ഫ്യൂ ആചരിക്കണമെന്ന് പ്രധാനമന്ത്രി നിര്‍ദേശിച്ചത്. ആരോഗ്യപ്രവര്‍ത്തകര്‍ക്ക് ആദരമര്‍പ്പിക്കാന് എല്ലാവരും കര്‍ഫ്യൂ ദിനത്തില് പാത്രങ്ങള് കൂട്ടിയടിക്കണമെന്നും മോദി പറഞ്ഞിരുന്നു. എന്നാല് ഞായറാഴ്ച പകല് മുഴുവന് വീടിനകത്തിരുന്നവരില് പലരും വൈകീട്ടോടെ മോദിയുടെ നിര്‍ദേശപ്രകാരം പാത്രങ്ങള് കൂട്ടിയടിച്ച് കൂട്ടമായി പുറത്തിറങ്ങുകയായിരുന്നു.\nരാജ്യത്ത് രോഗം ബാധിച്ചവരുടെ 500 കടന്നു. മഹാരാഷ്ട്രയില് മത്രം 101 പേര് രോഗബാധിതരായിട്ടുണ്ട്. ഗുജറാത്തില് ഇന്ന് രണ്ടുപേര്‍ക്കും കൂടി കോവിഡ് 19 സ്ഥിരീകരിച്ചു. ബ്രിട്ടണില് നിന്ന് മടങ്ങിയെത്തിയ വ്യക്തിക്കാണ് രോഗം. മണിപ്പൂര് സ്വദേശിക്കും കോവിഡ് സ്ഥിരീകരിച്ചിട്ടുണ്ട്.\nകേന്ദ്രമന്ത്രി സ്‌മൃതി ഇറാനിക്ക് കോവിഡ്\nബിഹാർ നിയമസഭയിലേക്കുള്ള ഒന്നാംഘട്ട വോട്ടെടുപ്പ് പൂര്‍ത്തിയായി\nരാജ്യാന്തര വിമാന സർവീസുകളുടെ വിലക്ക് നവംബർ 30 വരെ തുടരും


സ്മൃതിപഥങ്ങളില് ആരവങ്ങളേറെ - keralasabha.net\nHome > LATEST NEWS > സ്മൃതിപഥങ്ങളില് ആരവങ്ങളേറെ\nസ്മൃതി മണ്ഡപത്തില് ശാന്തനായിരിക്കുമ്പോള് ഓര്‍മകള്‍ക്ക് ജീവന് തുടിക്കുകയാണ്. വര്‍ഷമൊന്നായെന്ന് വിശ്വസിക്കാനാവുന്നില്ല. ‘ആല ഴീീറ, റീ ഴീീറ’ ചെവിയില് അശരീരി മുഴങ്ങുകയാണ്. ആയുസ്സു മുഴുവന് നന്മകളൊരുക്കി നന്മയുടെ ആള്‍രൂപമായി സ്വര്‍ഗത്തിലേക്ക് യാത്രയായ ജെയിംസ് പഴയാറ്റില് പിതാവ് ആഗ്രഹിച്ചതും ആഗ്രഹിക്കുന്നതും അതു തന്നെയായിരിക്കും. ശരിതെറ്റുകളുടെ തിരഞ്ഞെടുപ്പുകളില് ശരികളെ തിരിച്ചറിയാന് ഏറെ സഹായകരമാണ് ആ വാക്കുകള്; ‘നല്ലതാവുക, നല്ലതു ചെയ്യുക’.\nവിശുദ്ധ കുര്‍ബാന ജീവകേന്ദ്രമാണെന്നു വിശ്വസിച്ചുറച്ച ശ്രേഷ്ഠ പുരോഹിതന്… നീണ്ട യാമങ്ങള് പ്രാര്‍ഥനയ്ക്കായി നീക്കിവച്ച സമര്‍പ്പിതന്… തിരുഹൃദയ ഭക്തിയില് ലയിച്ചുചേര്‍ന്ന തിരുഹൃദയ ദാസന്… ജപമാല മണികളില് മാധ്യസ്ഥം തേടിയ മരിയഭക്തന്… വിശ്വാസത്തിന്റെയും പ്രാര്‍ഥനയുടെയും പിന്‍ബലത്തിലായിരുന്നു പ്രവര്‍ത്തനങ്ങളെല്ലാം.\nകെട്ടിപ്പടുക്കാന് ഏല്‍പ്പിച്ചതിനെ നെഞ്ചിലേറ്റിയത് കഴിവുകളുടെ മേന്മയിലായിരുന്നില്ല; ആശ്രയത്വത്തിന്റെ തണലിലായിരുന്നു. ആപ്തവാക്യം തന്നെ ‘എല്ലാം ദൈവത്തിന്റെ ഉപരിമഹത്വത്തിനുവേണ്ടി’. കേരളത്തിലെ ക്രൈസ്തവ വിശ്വാസത്തിന്റെ ഈറ്റില്ലമായ കൊടുങ്ങല്ലൂര് ഉള്‍ക്കൊള്ളുന്ന ഇരിങ്ങാലക്കുട രൂപതയുടെ അമരക്കാരനായി 1978 സെപ്റ്റംബര് 10ന് സ്ഥാനമേറ്റെടുത്തപ്പോള് സമര്‍പ്പിച്ചു പ്രാര്‍ഥിച്ചതും ദൈവകൃപയാല് ദൈവേഷ്ടം നിറവേറ്റട്ടെയെന്ന് മാത്രമായിരുന്നു. പ്രാരംഭ ദശയുടെ അനിശ്ചിതത്തില് നിന്ന് ആത്മീയ – അജപാലക – സാമൂഹിക – വിദ്യാഭ്യാസ – കാരുണ്യ തലങ്ങളില് കെട്ടുറപ്പുള്ള ഒരു വിശ്വാസ കൂട്ടായ്മയായി ഇരിങ്ങാലക്കുട രൂപതയെ പരുവപ്പെടുത്തുന്നതില് ഈ ശ്രേഷ്ഠാചാര്യന് കരുത്തായത് ഈ ആശ്രയബോധമായിരിക്കണം. കരുതലുള്ള ഒരു പിതാവിന്റെ കാര്യഗൗരവമായ വിഹഗവീക്ഷണം ദൈവിക പദ്ധതികളോട് ചേര്‍ത്തപ്പോള് രൂപത അത്ഭുതങ്ങളുടെ കലവറയായി മാറുകയായിരുന്നു.\nചെളി പുരണ്ടതിനെ കഴുകിയെടുക്കണം, പുഴുക്കുത്തേറ്റതിനെ ചികിത്സിച്ചൊരുക്കണം, അകന്നു പോയതിനെ തിരികെച്ചേര്‍ക്കണം… പൊളിച്ചെഴുതി, തിരുത്തിയെടുത്ത് അവനില് എല്ലാം നവീകരിച്ചെടുക്കണം; ക്രാന്തദര്‍ശിയായ ഒരു അജപാലകന്റെ ദര്‍ശനം : ‘ക്രിസ്തുവില് എല്ലാ നവീകരിക്കുക’. ഏല്‍പ്പിക്കപ്പെട്ടിടത്ത് ആഴത്തില് വിശ്വാസത്തിന്റെ വേരോട്ടമുണ്ടാകണം, ഇടയമക്കളുടെ ആത്മീയ വളര്‍ച്ചയില് കൃപനിറഞ്ഞ ഫലമുളവാക്കണം, ദേശത്തിന്റെ സാമൂഹിക രംഗങ്ങളില് വിസ്മയകരങ്ങളായ പരിവര്‍ത്തനങ്ങളുണ്ടാക്കണം, കാരുണ്യത്തിന്റെ ക്രിസ്തുമുഖം മാനവികതയുടെ സമഭാവനയോട് ചേര്‍ത്ത് രൂപതാതിര്‍ത്തിക്കുള്ളില് വ്യക്തമായി പ്രകടമാക്കണം : നവീകരണത്തിന്റെ വ്യത്യസ്ത വഴികളില് യാഥാര്‍ഥ്യമാക്കിയ പിതാവിന്റെ സ്വപ്‌നങ്ങള്. സെന്റ് ജയിംസ് ആശുപത്രി, അഭയഭവന്, സാന്തോം സ്‌നേഹതീരം, നവചൈതന്യ, സാന്‍ജോ സദന്, സോഷ്യല് ആക്ഷന് ഫോറം, പ്രകൃതി, ആശാനിലയം, കൃപാഭവന്, സാന്‍ജോ, ബ്ലെസ് എ ഹോം… നിരവധിയുണ്ട് കാലത്തില് അടയാളങ്ങളായി. കാലഘട്ടത്തിന്റെ രൂപപരിണാമങ്ങളില് നവീകരണത്തിന്റെ സാധ്യതകളേറുമ്പോള് നിറവേറ്റാന് രൂപതയ്ക്ക് വന്നുചേരുന്ന പുതുലക്ഷ്യങ്ങള് നിരവധിയാണ്; ലക്ഷ്യങ്ങള് പൂര്‍ത്തിയാക്കാന് സ്വര്‍ഗത്തിലിരുന്ന് പിതാവിന്റെ മാധ്യസ്ഥം ഉണ്ടാകുമെന്നത് തീര്‍ച്ച.\nഎന്നും വളര്‍ത്താനായിരുന്നു വ്യഗ്രത. ഏല്‍പിച്ചുകൊടുത്താല് പൂര്‍ണവിശ്വാസത്തോടെ കാത്തിരിക്കും, നൂറുമേനി ഫലം ലഭിക്കുമെന്ന പ്രത്യാശയോടെ. രൂപതയുടെ ബഹുമുഖ സംരംഭങ്ങളുടെ വിജയങ്ങള്‍ക്കുപുറകിലും വിശ്വസിച്ചേല്‍പ്പിച്ച് നിറസംതൃപ്തിയോടെ ഫലം കണ്ടാസ്വദിച്ച ഒരു ആസൂത്രകന്റെ വിജയഗാഥയുണ്ട്. ‘ദൈവം തന്ന രൂപത, ദൈവം തന്ന വൈദികര്, ദൈവം തന്ന ജനം… ഒരുമിച്ചു ചേര്‍ന്ന് ദൈവിക പദ്ധതികള് പൂര്‍ത്തിയാക്കാന് ശ്രമിക്കുമ്പോള് എല്ലാം അവനില് പൂര്‍ത്തിയാകുന്നു’. ദൈവിക പദ്ധതികളോടൊത്ത് പരസ്പര വിശ്വാസവും ആത്മവിശ്വാസവും ഇഴചേര്‍ത്ത് വിഭാവനം ചെയ്തത് നിറവേറിയതിന് കാരണം ഈ പ്രത്യാശയായിരിക്കണം. ഏല്‍പ്പിക്കപ്പെട്ടിട്ടുള്ള ഉത്തരവാദിത്തങ്ങളെല്ലാം രൂപതാമക്കള് എല്ലാവരും അര്‍പ്പണബോധത്തോടെ ചെയ്‌തൊരുക്കാനായാല് തുടര്‍വിജയങ്ങള് ചരിത്രരേഖകളില് നിരവധിയാകും.\nവിനയഭാവമാണ് വിജയതന്ത്രങ്ങളുടെ രഹസ്യമന്ത്രമെന്നത് ജീവിതത്തിന്റെ സമസ്ത രംഗങ്ങളിലും തെളിയിച്ചിട്ടുണ്ട് ഈ ആത്മീയ ആചാര്യന്. പുറംപൂച്ചുകളുടെയും ഭംഗിവാക്കുകളുടെയും ഭാവനാ സൃഷ്ടികളുടെയും ആലങ്കാരികതയ്ക്കപ്പുറത്ത് വിനയം എന്ന ശ്രേഷ്ഠപുണ്യത്തിന്റെ ആധികാരികത ജീവിതലാളിത്യംകൊണ്ട് പ്രകടമാക്കിയ ശ്രേഷ്ഠവര്യനാണ് പിതാവ്. കാലത്തിനൊരിക്കലും മായ്ക്കാനാവാത്ത നിഷ്‌ക്കളങ്ക പുഞ്ചിരി, ങമ്യ ഏീറ ആഹല ൈഥീൗ എന്ന ആശീര്‍വാദം, മെഡലുകളും പടങ്ങളും മിഠായികളുമായി വലിയ സന്തോഷത്തോടെ നീട്ടിത്തരുന്ന സമ്മാനങ്ങള്, വലിപ്പച്ചെറുപ്പങ്ങളില്ലാതെയുള്ള ഇഴുകിച്ചേരല്, വിധേയത്വത്തോടെയുള്ള പെരുമാറ്റശൈലി, കൊടുക്കുന്നതെന്തും മതി പറയാതെ കഴിച്ചുതീര്‍ക്കാന് ശ്രമിക്കുന്ന അതിഥി മര്യാദ, സ്‌നേഹാര്‍ദ്രമായ വാക്കുകള്… എളിമ ജീവമുഖം തേടുകയായിരുന്നു ഈ പുരോഹിതശ്രേഷ്ഠനില്.\nആര്‍ജവത്തമാണ് കര്‍മങ്ങളെ ചടുലമാക്കുന്നത്. വിശ്രമമില്ലാത്ത പ്രവര്‍ത്തനങ്ങളായിരുന്നു ലഭിക്കപ്പെട്ട കാലയളവില്. മരണപര്യന്തം വിശ്രമിക്കാമെന്ന സരസ മറുപടികള് അധ്വാനം നിറഞ്ഞ ജീവിതചര്യയുടെ പ്രത്യക്ഷപ്രകടനങ്ങളാണ്. രാത്രികളെ പകലുകളാക്കിയിരുന്നു, യാത്രകളെ സപര്യകളാക്കിയിരുന്നു, പ്രാര്‍ഥനയിലായിരുന്നു ഊര്‍ജശേഖരണം, മടുപ്പുളവാകാന് മനസ്സിനെ അനുവദിച്ചിരുന്നില്ല… കര്‍മനിരതമായ ജീവിതചരിത്രം. ചെയ്യുന്നതിലെല്ലാം ശ്രേഷ്ഠതയും പൂര്‍ണതയും വേണമെന്നത് കണിശമായിരുന്നു. സംതൃപ്തിയില്ലാത്തതൊന്നും ഫലം പുറപ്പെടുവിക്കില്ലെന്ന് അറിഞ്ഞതുകൊണ്ടാകാം കഠിനധ്വാനം മാര്‍ഗമാക്കിയത്. നല്ലവണ്ണം ഓടി സ്വര്‍ഗത്തില് ശാശ്വതമായ കിരീടം സ്വന്തമാക്കുമ്പോള് പ്രേരണ നല്‍കുന്നത് ജീവിച്ചിരിക്കുന്നവരായ നമുക്കാണ്. അലസത വെടിയണം, പ്രവര്‍ത്തനങ്ങളെ ഫലദായകങ്ങളാക്കണം, അനശ്വരമായ ചരിത്രം ഒരുക്കണമെങ്കില് തീക്ഷ്ണത നിറഞ്ഞ ഒരു പ്രവര്‍ത്തന ഇന്നലെകള് ഉണ്ടായിരിക്കണം.\nനിഷ്ഠ ജീവിതത്തിന് വ്യക്തമായ ഒരു രൂപരേഖ നല്‍കും. സമയനിഷ്ഠ ക്രമബദ്ധമായ ജീവിതത്തിന്റെ ഉത്തേജക ഉത്തോലകമാണ്. ജീവിതത്തിലുടനീളം പരാജയങ്ങളില്ലാതെ സമയനിഷ്ഠ പാലിക്കാനായത് ഏറെ കഠിനധ്വാനത്തിന്റെയും മുന്നൊരുക്കങ്ങളുടെയും ആസൂത്രണത്തിന്റെ പരിണതഫലമായിട്ടാണെന്ന് പലവട്ടം പിതാവ് ഓര്‍മിക്കുന്നുണ്ട്. നേരത്തിനെത്താന് നേരത്തേ വന്ന് കാത്തുനില്‍ക്കുന്ന മുന്നൊരുക്കം പഴയാറ്റില് പിതാവിന്റെ മാത്രം പ്രത്യേകതയാകാം. തിരക്കുകള്‍ക്ക് നടുവില് മുന്‍ഗണനാ ക്രമങ്ങളെ തിരിച്ചറിയാതെ ഏറ്റെടുക്കുന്നവയില് പാതികള് പാതി വഴിയില് ഉപേക്ഷിക്കേണ്ടി വരുമ്പോള് ഈ വത്സലപിതാവിന്റെ ആസൂത്രണവൈഭവം അസൂയയുടെ നേര്‍ക്കാഴ്ചയാകുകയാണ്.\nവിശുദ്ധി തേടിയായിരുന്നു യാത്ര മുഴുവന്. ജീവിതപൂര്‍ണത വിശുദ്ധിയിലാണെന്ന തര്‍ക്കമറ്റ വിശ്വാസം ചര്യകളില് ഉടനീളം വിശുദ്ധിയുടെ കാര്‍ക്കശ്യത കാത്തുസൂക്ഷിക്കാന് അദ്ദേഹത്തെ പ്രചോദിപ്പിച്ചിരുന്നു. വിശുദ്ധ സ്റ്റനിസ്ലാവോസ്, വിശുദ്ധ അലോഷ്യസ് ഗോണ്‍സാഗ, വിശുദ്ധ ജോണ് ബെര്‍ക്കുമന്‍സ് ആദ്യ കാലഘട്ടത്തിലെ മാതൃകകള്… പാപത്തെക്കാള് മരണമെന്ന് മുദ്രാവാക്യമുയര്‍ത്തിയ ഡൊമനിക് സാവിയോ, ചാരിത്രശുദ്ധി പാലിക്കാനായി സ്വജീവന് ആത്മത്യാഗം ചെയ്ത മരിയ ഗൊരേത്തി, ചെറിയ കാര്യങ്ങളിലൂടെ വിശുദ്ധപദം കൈവരിക്കാമെന്ന് തെളിയിച്ച കൊച്ചുത്രേസ്യാ, രക്തസാക്ഷിയായ യാക്കോബ് ശ്ലീഹാ, പൗരോഹിത്യ യാത്രയില് ആഴത്തില് വിശുദ്ധിയുടെ സ്വാധീനം ചെലുത്തിയ മറ്റു വിശുദ്ധാത്മാക്കള്… ‘വിശുദ്ധമായവ വിശുദ്ധിയോടെ ചെയ്യുന്നവര് വിശുദ്ധരാകും’, എന്ന തിരുവചനം ജീവമന്ത്രമായിരുന്നു. വിശുദ്ധാത്മാക്കളുടെയെല്ലാം ജീവചരിത്രം സകല വിശദീകരണങ്ങളോടും കൂടെ മനഃപാഠമായിരുന്നു; പങ്കുവയ്ക്കാന് ഏറെ തീക്ഷ്ണതയും. കാലത്തെയും ചരിത്രത്തെയും സാക്ഷിയാക്കി അനതിവിദൂര നാളുകളില് വിശുദ്ധിയുടെ സഭാപ്രഖ്യാപനം കാത്തിരിക്കുകയാണ് ഈ പുണ്യാത്മാവിനെ അടുത്തറിഞ്ഞ പലരും. വിശുദ്ധിയുടെ വിളനിലങ്ങളായി പുരോഹിതരും സന്യസ്തരും സഭാതനയരും നിറഞ്ഞുനില്‍ക്കുന്ന രൂപത ഈ പുണ്യാത്മാവിന്റെ ആഗ്രഹങ്ങള്‍ക്ക് സാക്ഷ്യ പ്രതികരണങ്ങളൊരുക്കട്ടെ.\nതളിരിട്ട തരുക്കളില് ഫലം ഇനിയും നിറയേണ്ടതുണ്ട്. കരുതലോടെ കരുത്തൊരുക്കിയ വിശ്വാസസമൂഹം സാക്ഷ്യത്തിന്റെ ചരിത്രം ഒരുക്കേണ്ടതുണ്ട്. പാതിവഴിയിലെത്തിയ പദ്ധതികള് കാലഘട്ടത്തിനനുസരിച്ച് പൂര്‍ത്തിയാകേണ്ടതുണ്ട്. കണ്‍കണ്ടസ്വപ്‌നങ്ങള് പൂര്‍ണതയില് യാഥാര്‍ഥ്യമാകേണ്ടതുണ്ട്. ബാക്കിവച്ചത് ചെയ്തു തീര്‍ക്കാന് ആഹ്വാനങ്ങള് പേറേണ്ടത് നമ്മളാണ്; പ്രയത്‌നിക്കേണ്ടതും പ്രാവര്‍ത്തികമാക്കേണ്ടതും നമ്മള് തന്നെ. പ്രാര്‍ഥനയ്ക്കും മാധ്യസ്ഥത്തിനുമായി ഇരിങ്ങാലക്കുട കത്തീഡ്രല് ദൈവാലയത്തിലെ കബറിടത്തില് ആളുകളെത്തുമ്പോള് സ്വര്‍ഗത്തില് മാലാഖാമാര്‍ക്കൊപ്പം മാധ്യസ്ഥം ഒരുക്കുന്നുണ്ടാകും ഈ പുണ്യജന്മം; പ്രാര്‍ഥയ്ക്കണയുന്നവരുടെ നിയോഗങ്ങള് സഫലമാകുന്നതിനും, പ്രാവര്‍ത്തികമാക്കാന് ശ്രമിക്കുന്നവരുടെ പ്രയത്‌നങ്ങള് യാഥാര്‍ഥ്യമാകുന്നതിനും.


വീട്ടുകാരെ മയക്കിക്കിടത്തി കവര്‍ച്ച: വേലക്കാരിയും കൂട്ടാളികളും പിടിയില് | Madhyamam\ndate_range 1 Sep 2013 10:48 AM GMT\nവീട്ടുകാരെ മയക്കിക്കിടത്തി കവര്‍ച്ച: വേലക്കാരിയും കൂട്ടാളികളും പിടിയില്\nദുബൈ: ബ൪ദുബൈയിലെ വില്ലയിൽ വീട്ടുകാരെ ചായയിൽ ഉറക്കഗുളിക കല൪ത്തി മയക്കി പണവും ആഭരണങ്ങളും കവ൪ന്ന വേലക്കാരിയെയും കൂട്ടാളികളായ രണ്ടുപേരെയും ദുബൈ പൊലീസ് പിടികൂടി. ചായ കുടിച്ച് അവശനിലയിലായ വീട്ടുകാരെ പൊലീസ് എത്തിയാണ് ആശുപത്രിയിൽ പ്രവേശിപ്പിച്ചത്.\nവീട്ടുകാ൪ അനധികൃതമായി നിയമിച്ച വേലക്കാരിയാണ് കവ൪ച്ച നടത്തി കടന്നത്. 50 വയസ്സുള്ള ഗൃഹനാഥനും ഭാര്യയും 14 വയസ്സുള്ള മകളും ഭക്ഷ്യവിഷബാധയേറ്റ് അവശനിലയിൽ വീട്ടിൽ കിടക്കുന്നതായി ആഗസ്റ്റ് 17നാണ് ബ൪ദുബൈ പൊലീസ് സ്റ്റേഷനിൽ വിവരം ലഭിച്ചത്. പൊലീസ് സ്ഥലത്തെത്തുമ്പോൾ ഗൃഹനാഥൻ അബോധാവസ്ഥയിലായിരുന്നു. ഭാര്യയും മകളും ഛ൪ദിച്ച് അവശനിലയിലും. കടുത്ത വയറുവേദനയും ഇവ൪ക്ക് അനുഭവപ്പെട്ടിരുന്നു. തലേദിവസം റെസ്റ്റോറൻറിൽ നിന്ന് കഴിച്ച ഭക്ഷണത്തിൻെറ പ്രശ്നമാണെന്നാണ് ഇവ൪ കരുതിയിരുന്നത്. എന്നാൽ ആശുപത്രിയിലെത്തിച്ച് നടത്തിയ പരിശോധനയിൽ അമിതമായി ഉറക്കഗുളിക ഉള്ളിൽ കടന്നതാണ് കാരണമെന്ന് തെളിഞ്ഞു. ഗൃഹനാഥൻ സാധാരണ നിലയിലെത്തിയപ്പോൾ പൊലീസ് നടത്തിയ ചോദ്യം ചെയ്യലിലാണ് യഥാ൪ഥ സംഭവങ്ങളുടെ ചുരുളഴിഞ്ഞതെന്ന് ബ൪ദുബൈ പൊലീസ് സ്റ്റേഷൻ ആക്ടിങ് ഡയറക്ട൪ ലഫ്. കേണൽ തു൪ക്കി ബിൻ ഫാരിസ് പറഞ്ഞു.\nസംഭവം നടക്കുന്നതിന് ആറുദിവസം മുമ്പാണ് വേലക്കാരിയെ നിയമിച്ചത്. സ്പോൺസറിൽ നിന്ന് ഒളിച്ചോടിയെത്തിയ വേലക്കാരിയെ അനധികൃതമായി നിയമിക്കുകയായിരുന്നു. ഇവരെക്കുറിച്ച് കൂടുതൽ അന്വേഷണമൊന്നും നടത്താതെയായിരുന്ന നിയമനം.\nപകൽ സമയം ജോലിക്കെത്തുന്ന വേലക്കാരി രാത്രി തിരിച്ചുപോകാറാണ് പതിവ്. സംഭവ ദിവസം വേലക്കാരി തന്ന ചായ കുടിച്ചതിന് ശേഷമാണ് അബോധാവസ്ഥയിലായതെന്ന് ഗൃഹനാഥൻ ഓ൪ത്തെടുത്തു. തുട൪ന്ന് വേലക്കാരിയെ പിടികൂടാൻ പൊലീസ് പ്രത്യേക സംഘത്തെ നിയോഗിച്ചു. തിരിച്ചറിയൽ രേഖകളൊന്നുമില്ലാതിരുന്നതിനാൽ വേലക്കാരിയെ പിടികൂടുക പൊലീസ് സംഘത്തിന് എളുപ്പമായിരുന്നില്ല. എങ്കിലും ലഭ്യമായ വിവരങ്ങൾ വെച്ച് പൊലീസ് വേലക്കാരി താമസിച്ചിരുന്ന സ്ഥലത്തെത്തി അവരെ പിടികൂടുകയായിരുന്നു. കൂടെ താമസിച്ചിരുന്ന രണ്ടുപേരെയും പിടികൂടി. കൂട്ടാളിയാണ് കവ൪ച്ച ആസൂത്രണം ചെയ്തതെന്ന് വേലക്കാരി ചോദ്യം ചെയ്യലിൽ സമ്മതിച്ചു. സംഭവ ദിവസം വീട്ടുകാ൪ക്കെല്ലാം ചായയിൽ ഉറക്കഗുളിക കല൪ത്തി നൽകി. വീട്ടുകാ൪ മയക്കത്തിലായപ്പോൾ കൂട്ടാളികളെ വിവരമറിയിച്ചു. തുട൪ന്ന് മൂവരും ചേ൪ന്ന് പണവും ആഭരണങ്ങളും കവ൪ന്ന് കടക്കുകയായിരുന്നു.\nഅനധികൃതമായി വേലക്കാരിയെ നിയമിച്ച വീട്ടുകാരും സംഭവത്തിൽ കുറ്റക്കാരാണെന്ന് പൊലീസ് പറഞ്ഞു. ഉറക്കഗുളികയുടെ അളവ് കുറച്ചുകൂടി കൂടുതലായിരുന്നുവെങ്കിൽ മരണം വരെ സംഭവിക്കുമായിരുന്നു. പ്രതികളെ പബ്ളിക് പ്രോസിക്യൂഷന് കൈമാറി.


It is easy for BJP to get Bengaluru corporation power | കോണ്‍ഗ്രസ്-ജെഡിഎസ് കൗണ്‍സിലര്‍മാരും ബിജെപിയിലേക്ക്? ബെംഗളൂരു കോര്‍പ്പറേഷനും ബിജെപിയിലേക്ക്? - Malayalam Oneindia\n13 min ago ജോസിൻറെ അഭാവം തിരിച്ചടിയാകില്ല; മറുനീക്കവുമായി കോൺഗ്രസ്, സൂചന നൽകി എംഎം ഹസൻ\nകോണ്‍ഗ്രസ്-ജെഡിഎസ് കൗണ്‍സിലര്‍മാരും ബിജെപിയിലേക്ക്? ബെംഗളൂരു കോര്‍പ്പറേഷനും ബിജെപിയിലേക്ക്?\nUpdated: Fri, Jul 26, 2019, 15:33 [IST]\nബെംഗളൂരു: 15 ഭരണകക്ഷി എംഎല്‍എമാരെ ബിജെപി ഒറ്റയടിക്ക് അടര്‍ത്തിയെടുത്തതോടെയാണ് കര്‍ണാടകത്തില് 14 മാസം നീണ്ട കോണ്‍ഗ്രസ്-ജെഡിഎസ് സഖ്യസര്‍ക്കാര് താഴെ വീണത്. ഇതോടെ ദക്ഷിണേന്ത്യയില് ആദ്യമായി താമര വിരിഞ്ഞ മണ്ണ് വീണ്ടും ബിജെപിയുടെ കൈകളിലേക്ക് എത്തിയിരിക്കുകയാണ്.ദിവസങ്ങള്‍ക്കുള്ളില് തന്നെ ബിഎസ് യെദ്യൂരപ്പയുടെ നേതൃത്വത്തില് സംസ്ഥാനത്ത് ബിജെപി അധികാരത്തിലേറും.\nഅതേസമയം നിലവിലെ രാഷ്ട്രീയ സാഹചര്യത്തില് ബെംഗളൂരു കോര്‍പ്പറേഷന് ഭരണവും ബിജെപിയുടെ കൈകളിലേക്ക് എത്തുമെന്നാണ് കണക്കാക്കപ്പെടുന്നത്. മേഖലയിലെ നാല് എംഎല്‍എമാര് ബിജെപിക്കൊപ്പം പോയതാണ് പാര്‍ട്ടിയുടെ പ്രതീക്ഷ ഉയര്‍ത്തിയിരിക്കുന്നത്. ഉടന് തന്നെ ഈ നാല് നിയോജക മണ്ഡലങ്ങളിലേയും കൗണ്‍സിലര്‍മാര് ബിജെപിയിലേക്ക് ചേക്കേറുമെന്നാണ് റിപ്പോര്‍ട്ട്. വിശദാംശങ്ങളിലേക്ക്\n2015 ലാണ് ബെംഗളൂരു കോര്‍പ്പറേഷനില് കോണ്‍ഗ്രസ്-ജെഡിഎസ് സഖ്യം അധികാരത്തില് വന്നത്. അന്ന് കോണ്‍ഗ്രസായിരുന്നു സംസ്ഥാനം ഭരിക്കുന്നത്. എന്നാല് സംസ്ഥാന ഭരണം ബിജെപിയുടെ കൈകളില് എത്തിയ സാഹചര്യത്തില് കോര്‍പ്പറേഷന് ഭരണവും കോണ്‍ഗ്രസ്-ജെഡിഎസ് സഖ്യത്തിന് നഷ്ടമാകുമെന്നാണ് കണക്കാക്കപ്പെടുന്നത്. മേഖലയിലെ നാല് എംഎല്‍എമാര് രാജിവെച്ചതാണ് ബിജെപിക്ക് കാര്യങ്ങള് എളുപ്പമാക്കിയിരിക്കുന്നത്.\nബെംഗളൂരുവിൽ നിന്നുള്ള രാമലിംഗ റെഡ്ഡി (ബിടിഎം ലേഔട്ട്) റോഷൻ ബെയ്ഗ് (ശിവാജിനഗർ), എസ് ടി സോമശേഖർ (യശ്വന്തപുര), ബൈരതി ബസവരാജ് (കെ ആർ പുരം), മുനിരത്ന എന്നീ എംഎല്‍എമരാണ് രാജിവെച്ചത്. രാമലിംഗ റെഡ്ഡി പിന്നീട് രാജി പിന്‍വലിച്ച് കോണ്‍ഗ്രസ് പക്ഷത്തിനൊപ്പം ഉറച്ച് നിന്നു. അതേസമയം ബാക്കി നാല് എംഎല്‍എമാരും പ്രബലരാണെന്നതിനാല് തന്നെ ഇവര് പ്രതിനിധീകരിക്കുന്ന നിയമസഭ മണ്ഡലങ്ങളില് നിന്നുള്ള കൗണ്‍സിലര്‍മാര് രാജിവെയ്ക്കുകയോ ബിജെപിയ്ക്ക ഒപ്പം പോകുകയോ ചെയ്തേക്കും.\nബൃഹത് ബെംഗളൂരു മഹാനഗര പാലികയില് (ബിബിഎംപി) 198 വാര്‍ഡുകളാണ് ഉള്ളത്. ബിജെപിക്ക് 102 അംഗങ്ങളാണ് ഉള്ളത്. ബെംഗളൂരുവിലെ ആറ് നിയോജക മണ്ഡലങ്ങളില് നിന്നുള്ള 45 കൗണ്‍സിലര്‍മാരുണ്ട്. ഇതില് 31 കൗണ്‍സിലര്‍മാര് കോണ്‍ഗ്രസ്-ജെഡിഎസിനൊപ്പമാണ്. കോണ്‍ഗ്രസിന് ഭരണമുള്ള അഞ്ച് നിയോജക മണ്ഡലങ്ങളില് 24 കൗണ്‍സിലര്‍മാരും ജെഡിഎസിന് കൈവശമുള്ള നിയോജക മണ്ഡലത്തില്4കൗണ്‍സിലര്‍മാരുമാണ് ഉള്ളത്.\nഎംഎല്‍എമാര് രാജിവെച്ച് ബിജെപിക്കൊപ്പം പോയാല് പിന്നീട് ഇവരോട് ഏറ്റുമുട്ടി നില്‍ക്കാന് ആകില്ലെന്ന് കൗണ്‍സിലര്‍മാര് പറയുന്നു. അതുകൊണ്ട് തന്നെ രാജിവെച്ച് ബിജെപിക്കൊപ്പം പോകുകയല്ലാതെ നിവൃത്തിയില്ലെന്നാണ് കൗണ്‍സിലര്‍മാര് തുറന്ന് സമ്മതിക്കുന്നത്. കൗണ്‍സിലര്‍മാര് ബിജെപിയിലേക്ക് പോയാല് മേയര് ഗംഗാബിക മല്ലികാര്‍ജുനയും ബിജെപിയിലേക്ക് ചുവടുമാറിയേക്കുമെന്നാണ് കണക്കാക്കപ്പെടുന്നത്. സപ്തംബറിലാണ് ഇവിടെ മേയറുടെ കാലാവധി തീരുന്നത്. മേയര് തിരഞ്ഞെടുപ്പില് എംപിമാര്‍ക്കും എംഎല്‍എമാര്‍ക്കും എംഎല്‍സിമാര്‍ക്കും വോട്ടുണ്ട്.\nകോര്‍പ്പറേഷനില് ബിജെപിയാണ് ഏറ്റവും വലിയ ഒറ്റകക്ഷി. കോണ്‍ഗ്രസും ജെഡിഎസും ചേര്‍ന്നുള്ള അവിശുദ്ധ സഖ്യമാണ് കോര്‍പ്പറേഷന് ഭരണം ബിജെപിക്ക് നഷ്ടമാകാന് കാരണമായതെന്ന് ബിജെപി വക്താവ് രമേശ് കുമാര് പറഞ്ഞു. ഇതിന് പിന്നില് പ്രവര്‍ത്തിച്ചത് ബെംഗളൂരു മേഖലയില് നിന്നുള്ള കോണ്‍ഗ്രസിന്‍റെ എംഎല്‍എമാരാണ്. എന്നാല് ഇവരുടെ രാജിയോടു കൂടി വരാനിരിക്കുന്ന മേയര് തിരഞ്ഞെടുപ്പില് അവര് കോണ്‍ഗ്രസ്-ജെഡിഎസ് സഖ്യത്തെ പിന്തുണയ്ക്കില്ലെന്നത് വ്യക്തമാണെന്ന് രമേശ് പറഞ്ഞു. രാമലിംഗ റെഡ്ഡി കോണ്‍ഗ്രസ് കാമ്പിനൊപ്പമാണെങ്കിലും മേയര് തിരഞ്ഞെടുപ്പില് അദ്ദേഹത്തിന്‍റെ നിലപാടും നിര്‍ണായകമാകുമെന്നും രമേശ് വ്യക്തമാക്കി.\nIt is easy for BJP to get Bengaluru corporation power


ബന്ദിപ്പൂ മണക്കുന്ന മല്ലികയുടെ വാഴത്തോട്ടം\nWed Jul 06 2022 16:22:41 GMT+0530 (India Standard Time)\nദിനംപ്രതി മല്ലിക ഇവിടെ നിന്നും 40 കിലോയോളം പൂക്കളാണ് ശേഖരിച്ച് വിപണിയിലെത്തിക്കുന്നത്. പ്രത്യേകമായി യാതൊരു മുതല് മുടക്കുമില്ലാതെ ഒരു കിലോയ്ക്ക് 40 രൂപ വീതം എന്ന നിരക്കിലാണ് പൂവിന്റെ വില്‍പന.\nBY SDR7 Feb 2019 10:54 AM GMT\nSDR7 Feb 2019 10:54 AM GMT\nപത്തനംതിട്ട: കൊടുമണ്ണിലെ ഐക്കാട്ടില് വീശുന്ന കാറ്റിന് ബന്ദിപ്പൂവിന്റെ വാസനയുണ്ട്. അന്വേഷിച്ചെത്തിയാല് അത് അവസാനിക്കുക മല്ലികയെന്ന വീട്ടമ്മയുടെ വാഴത്തോട്ടത്തിലാകും. കൊടുമണ് കൃഷിഭവന്റെ സഹായത്തോടെ വാഴകൃഷിക്കിടയില് ബന്ദിപ്പൂ വിരിയിച്ച് വിജയഗാഥ രചിക്കുകയാണ് ഈ വീട്ടമ്മ. പ്രളയത്തില് കൃഷി പലതും നശിച്ചെങ്കിലും അതിലൊന്നും തളരാതെ വീണ്ടും കൃഷിയുമായി മുന്നോട്ട് പോകുകയായിരുന്നു മല്ലിക. പ്രളയത്തിന് ശേഷം കൃഷി പുനരാരംഭിച്ചപ്പോള് 50 സെന്റിലെ വാഴത്തോട്ടത്തില് കുടുംബശ്രീ ജില്ലാ മിഷനില് ജോലി ചെയ്യുന്ന സുഹൃത്തായ ഗായത്രിയുടെ ഉപദേശത്തില് ബന്ദിപ്പൂ കൃഷിയില് ഒരു കൈ പരീക്ഷിക്കുകയായിരുന്നു മല്ലിക. അത് ഇത്രത്തോളം ലാഭമുണ്ടാക്കി തരുമെന്ന് സ്വപ്നത്തില് പോലും കരുതിയില്ലായെന്ന് മല്ലിക പറയുമ്പോള് വാക്കുകളില് നിറയുന്നത് ഒരു കര്‍ഷകയുടെ അഭിമാനം.\nവാഴകൃഷി കൂടാതെ എല്ലാവിധ പച്ചക്കറികളും കിഴങ്ങ് വര്‍ഗങ്ങളും കൃഷി ചെയ്യുന്നതോടൊപ്പം മികച്ച ക്ഷീരകര്‍ഷകയും കൂടിയാണ് മല്ലിക. മൂന്ന് മാസം മുന്‍പ് നട്ട തൈകളാണ് ഇപ്പോള് വിളവെടുപ്പിന് തയ്യാറായിരിക്കുന്നത്. ദിനംപ്രതി മല്ലിക ഇവിടെ നിന്നും 40 കിലോയോളം പൂക്കളാണ് ശേഖരിച്ച് വിപണിയിലെത്തിക്കുന്നത്. പ്രത്യേകമായി യാതൊരു മുതല് മുടക്കുമില്ലാതെ ഒരു കിലോയ്ക്ക് 40 രൂപ വീതം എന്ന നിരക്കിലാണ് പൂവിന്റെ വില്‍പന. ചാണകം മാത്രമാണ് വളമായി ചെടികള്‍ക്ക് പ്രയോഗിക്കുന്നതും. ദിവസവും വെള്ളം നനച്ച് കൊടുക്കാനും മല്ലിക മറക്കില്ല. ആദ്യഘട്ടത്തില് ഒരു വാഴയ്ക്കിടയില് നാല് ബന്ദി എന്ന കണക്കിലായിരുന്നു കൃഷി പരീക്ഷിച്ചത്. പരീക്ഷണം വിജയം കണ്ടതോടെ ബന്ദിപ്പൂ കൃഷി വ്യാപകമാക്കാന് തീരുമാനിക്കുകയായിരുന്നു.\nഇപ്പോള് ഓണവിപണി ലക്ഷ്യമിട്ട് നട്ട വാഴയ്ക്കിടയിലും ബന്ദിപ്പൂ വിരിയിച്ച് ഈ വീട്ടമ്മ വിപ്ലവം തീര്‍ക്കുന്നു. പ്രധാന കൃഷികള്‍ക്ക് കോട്ടം തട്ടാത്ത രീതിയിലാണ് ഇവയുടെ നടീല് രീതി. വാഴയ്ക്ക് പുറമേ, പയര്, ചീര എന്നിവയും മല്ലികയുടെ കൃഷിത്തോട്ടത്തില് ഇടം പിടിച്ചിട്ടുണ്ട്. കൃഷി ഓഫീസറായ ആദിലയുടെ സഹായം വളരെ വലുതാണെന്നും മല്ലിക പറയുന്നു. കൊടുമണ് കൃഷിഭവന്റെ നേതൃത്വത്തില് വാഴയിലെ പരിസ്ഥിതി എന്‍ജിനീയറിങ് എന്ന രീതിയില് ആരംഭിച്ചതാണ് ബന്ദിപ്പൂ കൃഷി. പ്രധാന കീടങ്ങളേയും നിമ വിരകളേയും ഒഴിവാക്കുന്നതിനും പരിസ്ഥിതി എന്‍ജിനീയറിങ് രീതി സഹായകരമാണ്. കൊടുമണ്ണിലെ പൂക്കടയിലാണ് ഇവ വില്‍ക്കുന്നത്. കൃഷിയിലൂടെ ഉപജീവനമാര്‍ഗം കണ്ടെത്തുന്ന മല്ലികയ്ക്ക് അടൂര് ബ്ലോക്കിന്റെ മികച്ച സംയോജിത കര്‍ഷകയ്ക്കുള്ള അവാര്‍ഡും ലഭിച്ചിട്ടുണ്ട്. ഗള്‍ഫില് ജോലി ചെയ്യുന്ന മകനും, ടിടിസിക്ക് പഠിക്കുന്ന മകളും അടങ്ങുന്നതാണ് മല്ലികയുടെ കുടുംബം.\nmallika flower farming pathanamthitta


എസ്രയുടെ ഹിന്ദി റീമേക്ക്, ചിത്രത്തില് പൃഥ്വിരാജിന്റെ വേഷത്തില് ഇമ്രാൻ ഹാഷ്‍മി- ടീസര് | Ezra hindi remake film teaser out\nഇമ്രാൻ ഹാഷ്‍മി നായകനാകുന്ന ചിത്രത്തിന്റെ ടീസര് പുറത്തുവിട്ടു.\nKochi, First Published Oct 18, 2021, 10:22 PM IST\nഇമ്രാൻ ഹാഷ്‍മി (Emran Hashmi) നായകനാകുന്ന ചിത്രമാണ് ഡൈബ്ബുക്. ജയ് കൃഷ്‍ണന്റെ (Jay Krishnan) സംവിധാനത്തിലാണ് ചിത്രം ഹിന്ദിയിലെത്തുന്നത്. ജയ് കൃഷ്‍ണൻ തന്നെയാണ് ചിത്രത്തിന്റെ തിരക്കഥയും എഴുതുന്നത്. ഡൈബ്ബുക് എന്ന ഹിന്ദി ചിത്രത്തിന്റെ ടീസര് പുറത്തുവിട്ടു.\nമലയാളത്തില് 2017ല് പ്രദര്‍ശനത്തിനെത്തിയ ചിത്രമായ എസ്രയുടെ ഹിന്ദി റീമേക്ക് ആണ് ഡൈബ്ബുക്. ജയ് കൃഷ്‍ണന്റെ സംവിധാനത്തില് ചിത്രത്തില് നായകനായി എത്തിയത് പൃഥ്വിരാജായിരുന്നു. മലയാളത്തില് എസ്ര എന്ന ചിത്രത്തിന് മോശമല്ലാത്ത പ്രതികരണവും ലഭിച്ചിരുന്നു. സംഗീതസംവിധാനം നിര്‍വഹിക്കുന്നത് ക്ലിന്റണ് സെറെജോയാണ്.\nടി സീരിസാണ് ഡൈബ്ബുകെന്ന ചിത്രം നിര്‍മിക്കുന്നത്.\nപൃഥ്വിരാജ് എസ്ര എന്ന ചിത്രത്തില് ചെയ്‍ത നായക കഥാപാത്രമായിട്ടാണ് ഇമ്രാൻ ഹാഷ്‍മി ഹിന്ദിയിലെത്തുക. സുജിത് വാസുദേവ് ആണ് ചിത്രത്തിന്റെ ഛായാഗ്രാഹണം നിര്‍വഹിക്കുന്നത്. ദര്‍ശന ബനിക്, പ്രണവ് രഞ്‍ജൻ, മാനവ് കൌള് യൂരി സുരി, ഡെൻസില് സ്‍മിത്ത്, വിപിൻ ശര്‍മ, ഇവാൻ, നികിത ദത്ത്, വിവാന സിംഗ്, സുദേവ് നായര് തുടങ്ങിയ ഒട്ടേറെ താരങ്ങള് ഡൈബ്ബുക്കില് അഭിനയിക്കുന്നു. ആമസോണ് പ്രൈം വീഡിയോസിലാണ് ചിത്രം പ്രദര്‍ശനത്തിന് എത്തുക.\nLast Updated Oct 18, 2021, 10:34 PM IST\nVaashi movie: ടൊവിനോയുടെ നായികയായി കീർത്തി സുരേഷ്; 'വാശി'യിൽ ജോയിൻ ചെയ്ത് താരങ്ങൾ\nJio prepaid tariff : മൊബൈൽ നിരക്കുകൾ കൂട്ടി കുത്തനെ ജിയോയും, ഡിസംബ‍ർ ഒന്ന് മുതൽ 21% വർധന\nParliament : പാർലമെന്റ് ശീതകാല സമ്മേളനം തുടങ്ങുന്നു;കാർഷിക നിയമങ്ങൾ പിൻവലിക്കാനുള്ള ബിൽ ഇന്ന് ലോക്സഭയിൽ


പുല്‍വാമ ഭീകരാക്രമണം; അന്വേഷണം എന്.ഐ.എക്ക് കൈമാറി\nപുല്‍വാമ ഭീകരാക്രമണക്കേസ് അന്വേഷണം എന്.ഐ.എക്ക് കൈമാറിക്കൊണ്ടുള്ള ആഭ്യന്തരമന്ത്രാലത്തിന്റെ ഉത്തരവ് ഇന്നലെ വൈകീട്ടോടെയാണ് എന്.ഐ.എ ആസ്ഥാനത്ത് ലഭിച്ചത്.\n20 Feb, 2019 at 08:36 AM\nപുല്‍വാമ ഭീകരാക്രമണക്കേസ് അന്വേഷണം ആഭ്യന്തര മന്ത്രാലയം എന്.ഐ.എക്ക് കൈമാറി. എന്.ഐ.എ ഇന്നുതന്നെ എഫ്.ഐ.ആര് സമര്‍പ്പിച്ചേക്കും. ആക്രമണം നടന്ന ഫെബ്രുവരി 14 മുതല് എന്.ഐ.എ, സി.എഫ്.എസ്.എല് സംഘം ശ്രീനഗറില് തുടരുന്നുണ്ട്.\nപുല്‍വാമ ഭീകരാക്രമണക്കേസ് അന്വേഷണം എന്.ഐ.എക്ക് കൈമാറിക്കൊണ്ടുള്ള ആഭ്യന്തരമന്ത്രാലത്തിന്റെ ഉത്തരവ് ഇന്നലെ വൈകീട്ടോടെയാണ് എന്.ഐ.എ ആസ്ഥാനത്ത് ലഭിച്ചത്. പുല്‍വാമ ഭീകരാക്രമണം നടന്ന് മണിക്കൂറുകള്‍ക്കകം തന്നെ 10 അംഗ എന്.ഐ.എ സംഘം ജമ്മുകശ്മീരില് എത്തിയിരുന്നു. ഫോറന്‍സിക് വിഭാഗമടക്കം സര്‍വ്വം സജ്ജമായാണ് എന്.ഐ.എ സംഘം എത്തിയിരുന്നത്. ഐ.ജി റാങ്കിലുള്ള ഉദ്യോഗസ്ഥരാണ് സംഘത്തിലുള്ളത്.\nപുല്‍വാമ ഭീകരാക്രമണത്തിന്‍റെ ദൃശ്യങ്ങള്..?; വാസ്തവം ഇതാണ്...\nപുല്‍വാമ: മുഖ്യ സൂത്രധാരനെ വധിച്ചു; നാല് സൈനികര്‍ക്ക് വീരമൃത്യു\nകേസ് അന്വേഷിച്ചിരുന്ന ജമ്മുകശ്മീര് പൊലീസിന് വേണ്ട സഹായം ഉറപ്പാക്കിയതും ഈ സംഘമായിരുന്നു. സംഭവ സ്ഥലത്തുനിന്ന് ആവശ്യമായ തെളിവുകളും ശേഖരിച്ചിരുന്നു. കാര് ബംബര്, സ്‌ഫോടക വസ്തു കൊണ്ടുവന്നതെന്ന് കരുതുന്ന കാനിന്റെ അവശിഷ്ടങ്ങള്, ലോഹ ഭാഗങ്ങള് അടക്കമുള്ളവ എന്.ഐ.എ ശേഖരിച്ചവയിലുണ്ട്. ആക്രമണവുമായി ബന്ധമുണ്ടെന്ന സംശയത്തെ തുടര്‍ന്ന് ചിലരെ പൊലീസും എന്.ഐ.എയും ചോദ്യം ചെയ്ത് വരികയാണ്.\nആക്രമണം സംബന്ധിച്ച ഇന്ത്യ പാക് ആരോപണ പ്രത്യാരോപണങ്ങള്‍ക്കിടെ ഇന്നലെ സ്ഥിതിഗതികള് വിലയിരുത്താന് ആഭ്യന്തരമന്ത്രി രാജ്‌നാഥ് സിങിന്റെ നേതൃത്വത്തില് ഉന്നതതല യോഗം ചേര്‍ന്നിരുന്നു. ദേശീയ സുരക്ഷ ഉപദേഷ്ടാവ് അജിത് ദോവല്, ഐ.ബി അടക്കമുള്ള അന്വേഷണ ഏജന്‍സികളുടെ തലവന്‍മാര്, ആഭ്യന്തര മന്ത്രാലയ സെക്രട്ടറി തുടങ്ങിയവര് യോഗത്തില് പങ്കെടുത്തു. ഇതിന് ശേഷമാണ് അന്വേഷണം എന്‍ഐഎക്ക് കൈമാറിയത്.\nNIAPulwama Terror Attack\nഡല്‍ഹിയില് പ്രതിഷേധം കത്തുന്നു; വാഹനങ്ങൾക്ക് തീയിട്ടു


മലപ്പുറം ലോക്സഭാ മണ്ഡലത്തിലെ ഉപതെരഞ്ഞെടുപ്പ് നിയമസഭാ തെരഞ്ഞെടുപ്പിനൊപ്പം നടത്തുമെന്ന് ഇലക്ഷന് കമ്മീഷന് | Pathanamthitta Media\nമലപ്പുറം ലോക്സഭാ മണ്ഡലത്തിലെ ഉപതെരഞ്ഞെടുപ്പ് നിയമസഭാ തെരഞ്ഞെടുപ്പിനൊപ്പം നടത്തുമെന്ന് ഇലക്ഷന് കമ്മീഷന്\nതിരുവനന്തപുരം : മലപ്പുറം ലോക്സഭാ മണ്ഡലത്തിലെ ഉപതെരഞ്ഞെടുപ്പ് നിയമസഭാ തെരഞ്ഞെടുപ്പിനൊപ്പം നടത്തുമെന്ന് തെരഞ്ഞെടുപ്പ് കമ്മീഷന്. വിഷുവിനും റമദാന് നോമ്പിനും മുമ്പ് വോട്ടെടുപ്പ് വേണമെന്ന് പാര്‍ട്ടികള് ആവശ്യപ്പെട്ടിട്ടുണ്ട്. ഇത് കമ്മീഷന് പരിഗണിക്കും. പരീക്ഷകളും കമ്മീഷന് പരിഗണിക്കും. മികച്ച പോളിങ് നടക്കുന്ന സംസ്ഥാനമാണ് കേരളം. കോവിഡ് മാനദണ്ഡങ്ങള് പാലിച്ചാകും തെരഞ്ഞെടുപ്പെന്നും കമ്മീഷന് വ്യക്തമാക്കി.\nതെരഞ്ഞെടുപ്പ് നടത്തിപ്പുമായി ബന്ധപ്പെട്ട് വിവിധ തലത്തിലുള്ള ചര്‍ച്ചകള് പൂര്‍ത്തിയായി. രാഷ്ട്രീയ പാര്‍ട്ടികളുമായി ചര്‍ച്ച നടത്തി. ചീഫ് സെക്രട്ടറി, ഡിജിപി എന്നിവരുമായും ചര്‍ച്ച നടത്തി. കോവിഡ് കാലത്ത് ബീഹാര് ഇലക്ഷന് നടത്തിയ അനുഭവം കമ്മീഷനുണ്ട്. കൂടുതല് പോളിങ് സ്റ്റേഷന് ഉണ്ടാകും. ഓരോ ബൂത്തിലും 500 മുതല് 1000 വോട്ടര്‍മാര് വരെ മാത്രം. അവസാന ഒരു മണിക്കൂര് കോവിഡ് ബാധിതര്‍ക്ക് വോട്ട് ചെയ്യാം. വോട്ടെടുപ്പ് സമയം നീട്ടുന്നതിനെക്കുറിച്ച് തീരുമാനം പിന്നീടെന്നും കമ്മീഷന് വ്യക്തമാക്കി.\nചില മാധ്യമങ്ങള് രാഷ്ട്രീയ പ്രേരിതമായി എകപക്ഷീയ വാര്‍ത്തകള് നല്‍കുന്നുവെന്ന് പരാതിയുണ്ടെന്നും കമ്മീഷന് അറിയിച്ചു. മൂന്ന് ജില്ലകള് പ്രശ്നബാധിത സാധ്യതാ പട്ടികയിലുണ്ട്. ഇവിടങ്ങളില് കൂടുതല് സുരക്ഷ ഉദ്യോസ്ഥരെ നിയോഗിക്കുമെന്നും കമ്മീഷന് പറഞ്ഞു.\nPrevious articleപത്തനംതിട്ടയില് ഇന്ന് 465 പേര്‍ക്ക് കോവിഡ് സ്ഥിരീകരിച്ചു ; കണ്‍ട്രോള് സെല് ബുളളറ്റിന് – ഫെബ്രുവരി 14\nNext articleആസാമില് കോണ്‍ഗ്രസ് അധികാരത്തിലെത്തിയാല് പൗരത്വ ഭേദഗതി നിയമം (സിഎഎ) നടപ്പാക്കില്ലെന്ന് രാഹുല് ഗാന്ധി


മിസോറാമിൽ കോണ്‍ഗ്രസിന് കനത്ത തിരിച്ചടി: മുഖ്യമന്ത്രി രണ്ട് സീറ്റുകളിലും തോറ്റു |\nമിസോറാമിൽ കോണ്‍ഗ്രസിന് കനത്ത തിരിച്ചടി: മുഖ്യമന്ത്രി രണ്ട് സീറ്റുകളിലും തോറ്റു\nTuesday, December 11, 2018 12:58 PM IST\nഷില്ലോംഗ്: മിസോറാമിൽ കോണ്‍ഗ്രസിന് കനത്ത തിരിച്ചടി. മിസോറാം മുഖ്യമന്ത്രി ലാൽ തൻവാല മത്സരിച്ച രണ്ട് സീറ്റുകളിലും പരാജയപ്പെട്ടു. തൻവാല ഏഴ് തവണ വിജയിച്ച സെർച്ചിപ്പ് മണ്ഡലത്തിലും ചംഫായിലുമാണ് അദ്ദേഹം പരാജയപ്പെട്ടത്.\nഎംഎൻഎഫ് സ്ഥാനാർഥി ടി.ജെ. ലാൽനുന്നുലൻഗയോടാണ് തൻവാലപരാജയപ്പെട്ടത്. മിസോറം പിപ്പീൾസ് മൂവ്മെന്‍റിന്‍റെ മുഖ്യമന്ത്രി സ്ഥാനാർഥി ലാൽഡുഹോമയാണ് ഇവിടെ വിജയിച്ചത്.\nപത്ത് വർഷത്തിനു ശേഷം മിസോറാമിൽ കനത്ത തിരിച്ചടിയാണ് നേരിട്ടത്. എംഎൻഎഫ് 27 സീറ്റുകളിൽ ലീഡ് നിലനിർത്തി കുതിക്കുകയാണ്. ഭരണകക്ഷിയായ കോൺഗ്രസ് ആറ് സീറ്റുകളിൽ മാത്രമാണ് ലീഡ് ചെയ്യുന്നത്.


(വള്ളം കളി എന്ന താളിൽ നിന്നും തിരിച്ചുവിട്ടതു പ്രകാരം)\nമാനവസംകാരത്തിലെ ആദ്യഘട്ടങ്ങളിൽ തന്നെ യാനങ്ങൾ അഥവാ വള്ളങ്ങൾ ഉപയോഗിച്ചിരുന്നു. ഈജിപ്തിലെ നൈൽ നദിയിൽ പാമ്പോടമത്സരം അഥവാ ചുണ്ടൻ വള്ളം കളി നിലവിലിരുന്നു. മതപരമായ കാര്യങ്ങൾക്കായി രാത്രികാലങ്ങളിലാണവിടങ്ങളിൽ ജലോത്സവം നടത്തിയിരുന്നത്. ചുണ്ടൻ വള്ളങ്ങൾ പ്രാചീനകാലത്ത് രൂപം കൊണ്ട സൈനിക ജലവാഹനങ്ങൾ ആയിരുന്നു. വലിയ നൗകകളിലേക്കും മറ്റും മിന്നലാക്രമണം നടത്താനുള്ളത്ര വേഗം കൈവരിക്കാനാവുമെന്നതു തന്നെയാണ് കാരണം.\nVallam Kali എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nനെഹറു ട്രോഫി വള്ളം കളി Archived 2018-08-20 at the Wayback Machine.\nGoogle video of Vallamkalli Archived 2011-05-19 at the Wayback Machine.\n"https://ml.wikipedia.org/w/index.php?title=വള്ളംകളി&oldid=3729255" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:7ഏപ്രിൽ 2022, സമയം: 02:28\nഈ താൾ അവസാനം തിരുത്തപ്പെട്ടത്: 02:28,7ഏപ്രിൽ 2022.


പൂരപ്പെരുമ മുതൽ കലാഭവൻ മണി വരെ; തൃശ്ശൂരുകാരെ കയ്യിലെടുത്ത് മോദി\nപ്രസംഗത്തിന്‍റെ തുടക്കത്തിൽ തന്നെ സാംസ്കാരിക നഗരിയുടെ സമഗ്ര ചിത്രം മോദി വരച്ചിട്ടു. കലാഭവന് മണിയും കമല സുരയ്യയും അടക്കമുള്ള സാംസ്കാരിക പ്രമുഖരെ പരാമര്‍ശിച്ചാണ് പ്രധാനമന്ത്രി പ്രസംഗം തുടങ്ങിയത്.\nThrissur, First Published Jan 27, 2019, 6:26 PM IST\nതൃശ്ശൂർ: യുവമോർച്ച സമ്മേളനത്തിന് തൃശ്ശൂർ തേക്കൻകാട് മൈതാനത്ത് വന്നിറങ്ങിയ പ്രധാനമന്ത്രി നരേന്ദ്ര മോദി പ്രസംഗം തുടങ്ങിയത് തൃശ്ശൂരുകാരെ കയ്യിലെടുത്ത്. പ്രസംഗത്തിന്‍റെ തുടക്കത്തിൽ തന്നെ സാംസ്കാരിക നഗരിയുടെ സമഗ്ര ചിത്രം മോദി വരച്ചിട്ടു. കലാഭവന് മണിയും കമല സുരയ്യയും അടക്കമുള്ള സാംസ്കാരിക പ്രമുഖരെ പരാമര്‍ശിച്ചാണ് പ്രധാനമന്ത്രി പ്രസംഗം തുടങ്ങിയത്.\nപ്രധാനമന്ത്രി പ്രസംഗം ആരംഭിച്ചത് ഇങ്ങനെ: കേരളത്തിന്‍റെ സാംസ്കാരിക തലസ്ഥാനമായ തൃശ്ശൂരിലെത്തി ചേരാന് സാധിച്ചതില് സന്തോഷമുണ്ട്. ഗുരുവായൂര് ക്ഷേത്രവും തൃശ്ശൂര് പൂരവുമടക്കം ആഗോളപ്രസിദ്ധമാണ് ഇവിടം. കേരളത്തിന്‍റെ സാംസ്കാരിക പൈതൃകമാണ് ഇവിടെ കാണുന്നത്.\nകമലാസുരയ്യ, ബാലാമണി, വികെഎന്, സുകുമാര് അഴീക്കോട്,എം ലീലാവതി തുടങ്ങിയ മഹാന്‍മാര്‍ക്ക് ജന്മം നല്‍കിയ ഭൂമിയാണ് തൃശ്ശൂരിന്‍റേത്. മലയാള ചലച്ചിത്ര രംഗത്തിന് സംഭാവനകള് നല്‍കിയ പ്രതിഭകളുടെ നാടാണിത്. ഈ നാടിന്‍റെ കലാകാരന് കലാഭവന് മണി, ബഹദൂര് എന്നീ സിനിമനടന്‍മാരേയും ഞാനീ നിമിഷത്തില് ഓര്‍ക്കുന്നു.\nകലാഭവന് മണിയെ കുറിച്ചുള്ള മോദിയുടെ പരാമര്‍ശമെത്തിയപ്പോള് ആരവത്തോടെയായിരുന്നു സദസിലെ പ്രതികരണം. തുടർന്നിങ്ങോട്ടാണ് വികസവും രാഷ്ട്രീയവും പറഞ്ഞ് മോദി കത്തിക്കയറിയത്.\nLast Updated Jan 27, 2019, 6:26 PM IST\nകൊവിഡ് പ്രതിരോധത്തിൽ രാഷ്ട്രീയം അരുത്, സംസ്ഥാനങ്ങൾ ഒറ്റക്കെട്ടായി നിൽക്കണമെന്ന് പ്രധാനമന്ത്രി


നഗരജീവിതത്തിന്റെ കഥാകാരൻ | Malayalam News\n2020-07-08 15:30:00 ഹസൻ തിക്കോടി\nകെ.എൽ. മോഹനവർമ ഇന്ന് ശതാഭിഷിക്തനാകുന്നു\nനാലുപതിറ്റാണ്ട് മുമ്പ് കുവൈത്തിലെ ഒരു സാംസ്‌കാരിക സന്ധ്യയിൽ പ്രശസ്ത സാഹിത്യകാരൻ കെ. എൽ. മോഹനവർമ്മ പങ്കെടുത്തിരുന്നു. നർമം കലർന്ന ഉജ്വല പ്രസംഗത്തിനു ശേഷമാണ് നേരിൽ പരിചയപ്പെട്ടത്.\nവിദേശ മലയാളികളിലെ കുട്ടികളിൽ മരിച്ചു കൊണ്ടിരിക്കുന്ന മലയാള ഭാഷയെ കുറിച്ചായിരുന്നു വർമ്മയുടെ പരാമർശം. പുതിയ തലമുറയിൽ മലയാള ഭാഷയോട് അയിത്തം കൽപ്പിക്കുന്ന അച്ഛനമ്മമാർ കുട്ടികളോട് വീട്ടിൽ നിന്നുപോലും ഇംഗ്ലീഷ് സംസാരിക്കാൻ നിർബന്ധിക്കുന്നത് ഒരു സ്റ്റാറ്റസ് ആയിട്ടാണു കാണുന്നത്. അവരോടായിരുന്നു വർമ്മ തന്റെ അനുഭവം പറഞ്ഞു തുടങ്ങിയത്. വടക്കേ ഇന്ത്യയിൽ ജോലിചെയ്യുന്ന കാലത്ത് ചമ്പൽകാടുകളിലായിരുന്നു അദ്ദേഹത്തിന് ജോലി. അവിടെ വെച്ചാണ് അദ്ദേഹം ''ചമ്പൽ'' എന്ന നോവൽ മലയാളികൾക്കു സമ്മാനിച്ചത്.\nഅധികമാരും കടന്നു ചെല്ലാത്ത ഒരു നിഗൂഢ വനത്തിന്റെ കഥ അങ്ങനെ വായനക്കാർക്കു സുപരിചിതമായി. അവിടെ മലയാളികളെ കണ്ടെത്തുക വളരെ പ്രയാസമായിരുന്നു. ഒരു ദിവസം ജോലി കഴിഞ്ഞു ഹിന്ദിക്കാരനായ സഹപാഠിയോടൊപ്പം നടക്കാനിറങ്ങി. ഘോരവനത്തിൽ ഗൂഢമായ ഇരുട്ട്. കുറെ ദൂരം നടന്നപ്പോൾ അകലെ ഒരു വെട്ടം കണ്ടു. ഈ കാട്ടിൽ ആരാണാവോ കുടില് കെട്ടി താമസിക്കുന്നതെന്ന് സഹപ്രവർത്തകനോട് ചോദിച്ചു. അവനും ആദ്യമായാണ് ഈ കാട്ടിൽ വെളിച്ചം കാണുന്നത്. അവർ വെളിച്ചത്തെ ലക്ഷ്യം വെച്ചു പതുക്കെ നടന്നു. അടുത്തെത്തിയപ്പോൾ ഉച്ചത്തിൽ പരസ്പരം കലഹിക്കുകയായിരുന്നു. ഏതോ ആദിവാസികളായിരിക്കുമെന്ന് കൂട്ടുകാരൻ പറഞ്ഞപ്പോൾ വർമ്മ ആ ശബ്ദം കാതോർത്ത്‌കൊണ്ട് നടന്നു. ഏകദേശം അടുത്തെത്തിയപ്പോൾ അവർ പറയുന്നതു മലയാളം ആണെന്ന് തിരിച്ചറിഞ്ഞു. ദൈവമേ ഈ കാട്ടിൽ ആരാണ് മലയാളികൾ ഇത്ര ഉറക്കെ കലഹിക്കുന്നത്. അതും തനി നാടൻ അസഭ്യവാക്കുകളിൽ. കൊടുങ്ങല്ലൂർ ഉത്സവത്തിന് കേൾക്കാറുള്ള നല്ല തെറി. മലയാളികൾ കേരളം വിട്ടാൽ അവരുടെ സംസാരഭാഷ പലപ്പോഴും അവർ ജീവിക്കുന്ന നാടുമായി ബന്ധപ്പെട്ടുകൊണ്ടുള്ളതായിരിക്കും. വടക്കേ ഇന്ത്യയിലേക്ക് പോയവർ ഹിന്ദിയും, മദിരാശിയിൽ പോകുന്നവർ തമിഴും അനായാസേന കൈകാര്യം ചെയ്യുന്നു.\nവർമ്മയും കൂട്ടുകാരനും ശബ്ദം കേട്ടിടത്തേക്ക് വേഗത്തിൽ നടന്നു. ഇപ്പോൾ സംസാരത്തിന് സ്ഫുടത ഏറി വന്നു. വാക്ക് മൂത്ത് അടിയിലേക്കും, മൽപിടുത്തത്തിലേക്കും കാര്യങ്ങൾ നീങ്ങുമെന്ന് വർമ്മക്കു തോന്നി. സഹപ്രവർത്തകൻ വർമയെ തടയാൻ ശ്രമിച്ചു. അവരുടെ കൈയിൽ ഏതൊമാരകായുധങ്ങൾ ഉണ്ടാവുമെന്ന് ഓർമ്മപ്പെടുത്തി. അവർ ജീവിക്കുന്നത് കാട്ടിലായതുകൊണ്ട് വന്യമൃഗങ്ങളിൽ നിന്നും രക്ഷനേടാൻ എപ്പോഴും ആയുധങ്ങൾ കൈവശം വെക്കും. പരിചയമില്ലാത്തവരെ കാണുമ്പോൾ ഇരുട്ടിൽ അവർ അത് നമുക്ക് നേരെ ഉപയോഗിക്കും. വർമ്മ ഓപ്പമുണ്ടായിരുന്ന ആളിനോട് പറഞ്ഞു. ''അവർ എന്റെ നാട്ടുകാരാണ്, അവർ പറയുന്ന ഭാഷ എനിക്കറിയാം..അവർ തമ്മിൽ എന്തോ പ്രശ്‌നം ഉണ്ട്.. നമുക്കത് ചോദിക്കാം'' കൂട്ടുകാരൻ വർമ്മയെ തടഞ്ഞെങ്കിലും വർമ്മ വകവെക്കാതെ അവിടേക്കു നടന്നടുത്തു. അവരെ കണ്ടപാടെ കലഹം നിർത്തി. അവർ ഹിന്ദിയിൽ സ്വരം താഴ്ത്തി പേടിയോടെ ചോദിച്ചു:\nവർമ്മ മലയാളത്തിൽ പറഞ്ഞു: ''ഞാൻ നിങ്ങളുടെ നാട്ടുകാരനാണ്, ഇവിടെ അടുത്താണ് താമസം.. നടക്കാൻ ഇറങ്ങിയതാണ്..''\nഅവർ സന്തോഷത്തോടെ വർമയെ സ്വീകരിച്ചുകൊണ്ട് ചോദിച്ചു:\n''ഞങ്ങൾ പറഞ്ഞതൊന്നും സാർ കേട്ടിട്ടില്ലല്ലോ..''\nവർമ്മ: ''ഞാൻ എല്ലാം കേട്ടു.. നിങ്ങൾ അടികൂടുമെന്ന് തോന്നിയതുകൊണ്ടാണ് ഇവിടേക്ക് വേഗം വന്നത്..''\n''അയ്യോ.. സാർ എല്ലാം കേട്ടോ..'' നാണം കൊണ്ട് അവർ പരസ്പരം നോക്കി.\nവർമ്മ: ''നിങ്ങൾ എന്തിനാ ഇത്ര ഉച്ചത്തിൽ കലഹിച്ചത്..''\nഅവർ ചിരിച്ചുകൊണ്ട് പറഞ്ഞു:\n''പൊന്നു സാറേ, ഞങ്ങൾ കലഹിച്ചതല്ല.. ജോലികഴിഞ്ഞു വന്നാൽ എല്ലാ വൈകുന്നേരങ്ങളിലും കുറെ തെറികളും തമാശകളും മലയാളത്തിൽ ഉച്ചത്തിൽ പരസ്പരം പറയും.....ഇവിടെ വർഷങ്ങളായി മലയാളം പറയാതെ ജീവിക്കുന്നതല്ലേ, എല്ലാം ഹിന്ദിക്കാരാണ്.. വായിക്കാൻ പോലും ഒരു പത്രം ഇവിടെ കിട്ടില്ല. അപ്പോൾ ഒരു നേരമ്പോക്കിന് മലയാളം മറക്കാതിരിക്കാൻ ഞങ്ങൾ കുറെ നേരം തെറിയും പാട്ടും പാടി കഴിയും..അതാണ് ഞങ്ങളുടെ ആത്മസംതൃപ്തി '\nവർമ്മ ചിരിച്ചു.. മലയാള ഭാഷ മറക്കാതിരിക്കാൻ പരസ്പരം തെറിപ്പാട്ടും തെറിയും പറയുന്ന കാട്ടിലെ മലയാളികൾ. അവരുടെ ആ തമാശ കൂട്ടുകാരന് ഹിന്ദിയിൽ വിവരിച്ചു കൊടുത്തപ്പോൾ അയാളും ചിരിച്ചു.\nകുവൈറ്റിലെ മലയാളി കുടുംബത്തോട് ആ കഥപറച്ചിലൂടെ മലയാളത്തെ മറക്കുന്ന പ്രവാസിയോടുള്ള ഏറ്റവും കനപ്പെട്ട ഉപദേശം കൂടിയായിരുന്നു അത്. ''മാതൃഭാഷ മറക്കാതിരിക്കാൻ വല്ലപ്പോഴും ഇത്തിരി തെറിയെങ്കിലും പറയണം'' വർമ്മ നർമ്മത്തോടെ അവസാനിപ്പിച്ചു.\nഅന്നുമുതൽ ഞാൻ വർമ്മയെ മിക്ക ദിവസങ്ങളിലും കാണുകയോ സംസാരിക്കുകയോ ചെയ്യും. സാഹിത്യകാരനായ കെ. ആർ. പ്രസാദ്, മേതിൽ രാധാകൃഷ്ണൻ, പത്രപ്രവർത്തകനായ കെ. പി. മോഹനൻ എന്നിവരേയും പരിചയപ്പെടുത്തി. അവധി ദിവസങ്ങളിൽ എല്ലാവരും ഒത്തുകൂടുക പതിവായി. ആനുകാലിക സാഹിത്യത്തെകുറിച്ചും എഴുത്തിന്റെ വിഴിത്തിരുവുകളെകുറിച്ചുമായിരുന്നു ഞങ്ങൾ അധികവും സംസാരിച്ചത്. ഒഴിവു ദിവസങ്ങളിലെ വൈകുന്നേരങ്ങൾ ഞങ്ങൾ പാതയോരത്തുകൂടെ നടക്കുമ്പോൾ വർമ്മ പറയുമായിരുന്നു: ''ഹസൻ , നോക്കൂ ഈ നടത്തത്തിന് ഒരു പ്രത്യേകതയുണ്ട്.. സാഹിത്യവും സംസ്‌കാരവും ഒത്തുകൂടിയതാണീ സായാഹ്നം, എന്നാൽ കാറിൽ പോകുന്നവരെ ശ്രദ്ധിച്ചുനോക്കൂ അവരിൽ സാഹിത്യമോ സാംസ്‌കാരിക ചർച്ചയോ ഉണ്ടാവില്ല, അവർ കേൾക്കുന്ന സംഗീതത്തിനുപോലും കുവൈറ്റിലെ ദിനാറുകളുടെ ഈരടികളായിരിക്കും. അവരെ ഓർമ്മപ്പെടുത്തുന്നത് നാളത്തെ കച്ചവടത്തെ കുറിച്ചായിരിക്കും.'' ചിലപ്പോൾ ഞങ്ങൾ കടകളിൽ കയറിയാൽ അവിടെയുള്ള മലയാളികളോട് സംസാരിക്കും. അവർ കാസർകോടോ, കോഴിക്കോട്ടൊ, എറണാകുളത്തോ ഉള്ളവരായിരിക്കാം, പക്ഷേ അവർ തരുന്ന സ്‌നേഹം മലയാളത്തിന്റെതായിരുന്നു. ഹൃദ്യമായ അവരുടെ പെരുമാറ്റവും ഞങ്ങളോടുള്ള ബഹുമാനവും അനിർവചനീയമാണ്. ഞങ്ങളറിയാതെ അവർ ഞങ്ങളുടെ ബന്ധുക്കളും സുഹൃത്തുക്കളുമായി മാറുന്നതു പ്രവാസജീവിതത്തിന്റെ പ്രത്യേകതയാണ്. ആ തെരുവിൽ പാക്കിസ്ഥാനിയും ഫലസ്തീനിയുമുണ്ട്. അവരുടെ വാക്കുകൾ കേൾക്കുമ്പോൾ മനസ്സിൽ പണ്ടുമുതലേ സൂക്ഷിച്ച ശത്രുത എവിടെയോ പോയൊളിച്ചിരുന്നു. അവർക്ക് ഞങ്ങൾ കൊടുക്കലിന്റെയും വാങ്ങലിന്റെയും ഒരു ഉപകരണം മാത്രമായിരുന്നു.\nഅക്കാലത്തായിരുന്നു ''ബാസ് യാ ബഹാർ'' എന്ന ആദ്യ കുവൈത്തി സിനിമ പുറത്തിറങ്ങിയത്. അത് വളരെ വലിയ വാർത്തയായി. ''കടലേ ശാന്തമാവൂ'' എന്ന ആദ്യ കുവൈറ്റി പടത്തിന്റെ കഥയും സംവിധാനവും നിർമ്മാണവും ഒരു കുവൈറ്റി ആയതിനാൽ ആ പടത്തിന് ഏറെ ശ്രദ്ധ പിടിച്ചു പറ്റാൻ ഇടയായി. അതിന്റെ സംവിധായകൻ ഖാലിദ് അൽ-സിദ്ധീഖിയെ നേരിൽ കാണാനും അദ്ദേഹവുമായി ഒരു ഇൻറർവ്യു ചെയ്യാനും ഞാൻ തീരുമാനിച്ചു. പോകുമ്പോൾ കൂടെ വർമയും ഉണ്ടായിരുന്നു. കുവൈറ്റി സമൂഹത്തിലെ ആദ്യ സംവിധായകൻ ഖാലിദ് അൽസിദ്ധീഖിയിലൂടെ ജനിക്കുകയായിരുന്നു. സിനിമാ പഠനം പൂനെയിലായിരുന്നു എന്നു പറഞ്ഞപ്പോൾ ഞങ്ങൾക്ക് അതിശയമായി. ഞാൻ ചോദിച്ചു:\n''ഹിന്ദി അറിയാമോ?'' അദ്ദേഹം ഉവ്വെന്നു പറഞ്ഞുകൊണ്ട് പിന്നീട് ഞങ്ങളോടു ഹിന്ദിയിൽ സംസാരിച്ചു തുടങ്ങി. ആദ്യത്തെ സിനിമയുടെ വിജയം കുവൈറ്റിന്റെ അഭിമാനമായിരുന്നു. ഏറ്റവും നല്ല വിദേശ ഭാഷാ ചിത്രത്തിനുള്ള അവാർഡ് കൂടി കിട്ടിയതോടെ ഖാലിദ് സിദ്ധീഖി അദ്ദേഹത്തിന്റെ രണ്ടാമത്തെ ചിത്രമായ ''ദ വെഡ്ഡിംഗ് ഓഫ് സൈൻ'' എന്ന സിനിമയും നിർമ്മിച്ചു. രണ്ടാമത്തെ ചിത്രത്തിനു കൈറോ ഫിലിം ഫെസ്റ്റിൽ അവാർഡ് കരസ്ഥമാക്കി. ഇന്റർവ്യു ഞാൻ നാട്ടിലെ ഒരു പത്രത്തിന് അയച്ചുകൊടുത്തു.\nവർമ്മ കുവൈറ്റിൽ ഉണ്ടായിരുന്ന കാലത്തായിരുന്നു ''കുവൈറ്റ് ടൈംസ്'' എന്ന ഇംഗ്ലീഷ് ദിനപത്രത്തോടൊപ്പം രണ്ടു പേജ് മലയാളം പത്രം തുടങ്ങിയത്. അന്നു കെ. പി. മോഹനൻ കുവൈറ്റ് ടൈംസിന്റെ ബസിനസ്സ് എഡിറ്ററായിരുന്നു ആദ്യമൊക്കെ കൈകൊണ്ട് എഴുതി അച്ചടിക്കുകയായിരുന്നു. മേതിൽ രാധാകൃഷ്ണന്റെ കൈയ്യക്ഷങ്ങൾ തുടക്കത്തിൽ മലയാള പത്രത്തിന് മാറ്റുകൂട്ടി.\nമരുഭൂമിയിലെ അനുഭവങ്ങൾ അധികമൊന്നും വർമ്മ എന്ന എഴുത്തുകാരനെ സ്വാധീനിച്ചിരുന്നില്ല. പുനത്തിലിന്റെ ''കന്യാവനങ്ങൾ'' പോലെ ഒരു കൃതി ഉണ്ടാവുമെന്ന് പലരും പ്രതീക്ഷിച്ചു. അറബികളുടെ ജീവിതം വരച്ചു കാണിക്കാൻ അദ്ദേഹം എന്തുകൊണ്ടോ മിനക്കെട്ടില്ല. ''ചമ്പലോ'' ''ഓഹരിയോ'' പോലെ ഒരു മഹത്തായ മരുഭൂമി നോവൽ മലയാളികൾ പ്രതീക്ഷിച്ചിരുന്നെങ്കിലും അദ്ദേഹം ഒന്നോ രണ്ടോ ചെറുകഥകളിൽ തന്റെ മരുഭൂമികഥകൾ ഒതുക്കിയത് മലയാളികളെ നിരാശരാക്കിയിരുന്നു.\nവർമ്മ ഇന്നും സാഹിത്യത്തിൽ സജീവ സാന്നിധ്യമാണ്, അദ്ദേഹത്തിന്റെ നേതൃത്വത്തിൽ എറണാകുളം കേന്ദ്രമായി പ്രവർത്തിക്കുന്ന ''കേരള സാഹിത്യ മണ്ഡലം'' കേരളത്തിലെ അറിയപ്പെടുന്ന സാഹിത്യകാരന്മാരുടെ ഏറ്റവും വലിയ കൂട്ടായ്മയാണ്.\nArticles K.L. Mohana varma


Namukku Parkkan Munthiri Thoppukal (1986) Movie: കാസ്റ്റ് & ക്രു, റിലീസ് ഡേറ്റ്, ട്രൈലെർ , സോങ്‌സ് , നിരൂപണം, നമുക്ക് പാര്‍ക്കാന് മുന്തിരിതോപ്പുകള് വാർത്തകൾ, ഫോട്ടോസ് , വീഡിയോസ് - Filmibeat Malayalam\nMalayalam Movies Namukku Parkkan Munthiri Thoppukal\nനമുക്ക് പാര്‍ക്കാന് മുന്തിരിതോപ്പുകള്\nRelease Date : 12 Sep 1986\nCast : മോഹന്‍ലാല്, ശാരി\nDirector : പി പത്മരാജൻ\nപി പത്മരാജൻ തിരക്കഥയയെഴുതി സംവിധാനം ചെയ്ത മലയാള ചലച്ചിത്രമാണ് നമുക്കു പാർക്കാൻ മുന്തിരിത്തോപ്പുകൾ. സൂക്ഷ്മമായ തിരക്കഥ, ഛായാഗ്രാഹണം, മനോഹരമായ സംഗീതം എന്നിവ കൊണ്ട് ശ്രദ്ധിക്കപ്പെട്ട ഈ ചിത്രം 1986-ലാണ് പുറത്തിറങ്ങിയത്. കെ കെ സുധാകരൻ രചിച്ച നമുക്കു ഗ്രാമങ്ങളിൽ ചെന്നു രാപാർ‌ക്കാം എന്ന നോവലിനെ ആസ്പദമാക്കിയാണ് തിരക്കഥ രചിച്ചിരിക്കുന്നത്.\nപ്രധാനകഥാപാത്രങ്ങളെ മോഹൻലാലും ശാരിയും ചേർന്ന് അവതരിപ്പിക്കുന്നു. ക്രിസ്ത്യൻ പശ്ചാത്തലത്തിൽ അവതരിപ്പിച്ചിരിക്കുന്ന ചിത്രത്തിൽ, നായികാനായകന്മാരുടെ പ്രണയസന്ദേശങ്ങൾ 'ഉത്തമഗീതത്തിലെ' ഗീതങ്ങളാലാണ് പ്രേക്ഷകരുമായി പങ്കിടുന്നത്. ചിത്രത്തിന്റെ ക്ലൈമാക്സ് രംഗം മലയാളസിനിമയിൽ ശക്തവും...\nRead: Complete നമുക്ക് പാര്‍ക്കാന് മുന്തിരിതോപ്പുകള് കഥ/ സംഭവവിവരണം\nas ആന്റണി പൈലോക്കാരൻ\nനമുക്ക് പാര്‍ക്കാന് മുന്തിരിതോപ്പുകള് അഭിപ്രായം


വ്യാജ വാർത്ത പ്രചരിപ്പിച്ച സംഭവം; മാതൃഭൂമിയും,അവതാരകൻ ഹഷ്മി താജ് ഇബ്രാഹിമും വിശദീകരണം നൽകണമെന്ന് കേന്ദ്ര വാർത്താ വിതരണ മന്ത്രാലയം\nഡൽഹി: വ്യാജ വാർത്ത പ്രചരിപ്പിച്ചെന്ന പരാതിയിൽ മാതൃഭൂമിയോട് വിശദീകരണം ആവശ്യപ്പെട്ട് കേന്ദ്രവാർത്താ വിതരണ മന്ത്രാലയം. വാർത്താ അവതാരകൻ ഹഷ്മി താജ് ഇബ്രാഹിമിനും, ചാനലിനുമെതിരെയാണ് പരാതി നൽകിയത്.\n‘ഒറ്റ ദിവസം രാജ്യത്ത് അൻപത് പേർ ഓക്സിജൻ കിട്ടാതെ മരിച്ചു, ഡൽഹി ഗംഗാറാം ആശുപത്രിയിൽ ഓക്സിജൻ കിട്ടാതെ 25 പേർ പിടഞ്ഞു മരിച്ചു’ എന്ന വാർത്ത നൽകിയാണ് മാതൃഭൂമി തെറ്റിദ്ധാരണ പരത്തിയത്. എന്നാൽ അതേ ദിവസം വൈകുന്നേരം തന്നെ ആശുപത്രി അധികൃതർ വാർത്ത തെറ്റാണെന്ന് വിശദീകരിച്ച് വാർത്ത സമ്മേളനം നടത്തിയിരുന്നു.\nഎന്നിട്ടും വാർത്ത പിൻവലിക്കാനോ ഖേദം പ്രകടിപ്പിക്കാനോ മാതൃഭൂമി ന്യൂസ് തയ്യാറായില്ലെന്നാണ് പരാതിയിൽ വ്യക്തമാക്കുന്നത്. ഡൽഹി ഹൈക്കോടതിയും ഇക്കാരത്തിൽ റിപ്പോർട്ട് ആവശ്യപ്പെട്ടിരുന്നു. പ്രസ്തുത തീയ്യതിയിൽ ഡൽഹിയിൽ ഒരാൾ പോലും ഓക്സിജൻ കിട്ടാതെ മരിച്ചിട്ടില്ലെന്നാണ് ഡൽഹി സർക്കാറും ഹൈക്കോടതിയിൽ റിപ്പോർട്ട് സമർപ്പിച്ചത്.\nയുവമോർച്ചാ നേതാവ് പ്രശാന്ത് ശിവൻ ആണ് ഇതു സംബന്ധിച്ച് കേന്ദ്ര വാർത്താ വിതരണ മന്ത്രാലയത്തിന് പരാതി നൽകിയത്. രാജ്യത്തെ ഭരണകൂടത്തിനെതിരെ ജനങ്ങളെ പ്രകോപിതരാക്കി കലാപം നടത്താനുള്ള ശ്രമമാണ് ഹഷ്മി താജ് ഇബ്രാഹിം നടത്തിയതെന്നാണ് പരാതിയിൽ ആരോപിക്കുന്നത്. കേന്ദ്രമന്ത്രി അനുരാഗ് താക്കൂറിനും പ്രശാന്ത് ശിവൻ പരാതി നൽകിയത്. ഏപ്രിൽ 23 ന് മാതൃഭൂമിയുടെ പ്രൈം ടൈം ബുള്ളറ്റിനിലാണ് വാർത്ത സംപ്രേക്ഷണം ചെയ്തത്.


കൃത്യസമയത്തെ വൈദ്യസഹായവും ഇടപെടലുകളും കൃത്യസമയത്തെ വൈദ്യസഹായവും ഇടപെടലുകളും\nHealth & Wellness, Living & Lifestyle, Mental Health\nവിഷാദം എന്നത് എല്ലാവരും അനുഭവിച്ചിട്ടുള്ളതാണ്. ജീവിതത്തിന്‍റെ ദുഃഖകരമായ ചില ഘട്ടങ്ങളില് നാം അനുഭവിക്കുന്ന ഒരു വികാരമാണ് വിഷാദം എന്നത്. ഇത് സാഹചര്യങ്ങളോടുള്ള ശരീരത്തിന്‍റെ ഒരു സ്വാഭാവിക പ്രതികരണമായി കണക്കാക്കാവുന്നതാണ്. എന്നാല് പ്രത്യേകിച്ചും ഒരു കാരണവുമില്ലാതെ ഒരു വ്യക്തി വിഷാദത്തിലടിമപ്പെടുകയും മറ്റൊന്നിലേക്കും ശ്രദ്ധ കേന്ദ്രീകരിക്കുവാന് പറ്റാത്ത ഒരവസ്ഥയിലുമാകുമ്പോഴാണ് വിഷാദം എന്ന രോഗത്തെക്കുറിച്ച് നാം ചിന്തിക്കുന്നത്.\nവിഷാദം എന്ന രോഗത്തിന് പലവിധ കാരണങ്ങള് കണ്ടെത്താന് സാധിക്കും. അതിലൊന്ന് ജനിതകമായ കാരണമാണ്. ജീവിതത്തിലുണ്ടാകുന്ന മാനസിക സമ്മര് ദ്ദങ്ങള്, ബന്ധങ്ങളിലുണ്ടാവുന്ന ശിഥിലത, കുട്ടിക്കാലത്തുണ്ടായ ചില അനുഭവങ്ങള് തുടങ്ങിയവയും ചില അപകടങ്ങള് പ്രത്യേകിച്ചും തലയിലുണ്ടാകുന്ന ചില ക്ഷതങ്ങളും വിഷാദം എന്ന രോഗത്തിന് കാരണമായി വരാറുണ്ട്. വിഷാദം എന്ന രോഗം ഏത് പ്രായക്കാരിലും കാണുന്നതാണ്. എന്നാല് കൂടുതല് കണ്ടു വരുന്നത് 20-നും 30-നും ഇടയിലുള്ളവര്‍ക്കാണ്. കൂടാതെ പ്രമേഹം, ഹൃദയ സംബന്ധമായ അസുഖങ്ങള്, പാര്‍ക്കിന്‍സണ്‍സ് രോഗം, കാന്‍സര് തുടങ്ങിയ രോഗങ്ങള് ബാധിച്ചവര്‍ക്കും അതോടൊപ്പം വിഷാദ രോഗത്തിന്‍റെ ലക്ഷണങ്ങള് കൂടി കണ്ടേക്കാം.\nവിഷാദം എന്ന അവസ്ഥ കൂടാതെ മറ്റ് ചില ലക്ഷണങ്ങള് കൂടി ഈ രോഗത്തില് സാധാരണയായി കണ്ടുവരാറുണ്ട്. താഴെപ്പറയുന്ന ലക്ഷണങ്ങളില് ചിലത് തുടര്‍ച്ചയായി രണ്ടാഴ്ചയോ അതിലധികമോ ആയി കാണുകയാണെങ്കില് വൈദ്യസഹായം തേടേണ്ടതാണ്.\nമനസ്സ് പൂര്‍ണ്ണമായും ശൂന്യമായി എപ്പോഴും ഭയവും വിഷാദവുമായി അനുഭവപ്പെടുക\nതന്നെക്കൊണ്ട് ഒന്നിനും സാധിക്കില്ല എന്ന ചിന്ത.\nഒരു പ്രവൃത്തിയിലും താല്‍പര്യമില്ലായ്മ.\nഒന്നിലും ശ്രദ്ധ കൊടുക്കാതിരിക്കുക.\nഒരു കാര്യത്തിലും തീരുമാനമെടുക്കാന് സാധിക്കാതിരിക്കുക.\nഒരു പക്ഷെ ഉറക്കമില്ലാതിരിക്കുക. അമിതമായ ഉറക്കം ഉണ്ടാവുക.\nമരണത്തെക്കുറിച്ചും, അത്മഹത്യയെക്കുറിച്ചും ചിന്തിക്കുക.\nഒരു തരത്തിലും സ്വസ്ഥത ഇല്ലാതിരിക്കുക.\nതുടര്‍ച്ചയായി ശരീരത്തിന് പലവിധ അസുഖങ്ങളുമുണ്ടെന്ന് തോന്നുക.\nഎല്ലാവരിലും ഈ ലക്ഷണങ്ങള് പൂര്‍ണ്ണമായി കാണണമെന്നില്ല. വിഷാദം എന്ന രോഗം പുരുഷനേക്കാള് സ്ത്രീകളില് കൂടുതലായി കണ്ടുവരാറുണ്ട്. ഹോര്‍മോണുകളുടെ വ്യതിയാനവും, ശാരീരിക മാനനസിക ഘടകങ്ങളും ഇതിന് കാരണമാണ്. സ്ത്രീകളില് വിഷാദത്തിന്‍റെ ലക്ഷണങ്ങളില് നിരാശയാണ് പ്രധാനമായും കാണാറുള്ളത്. എന്നാല് പുരുഷന്മാരില് അമിതമായ ക്ഷീണം, മറ്റുള്ളവരുമായി ബന്ധപ്പെടുന്നതില് താല്‍പര്യമില്ലായ്മ. ഉറക്കമില്ലായ്മ എന്നിവ പ്രധാനമാണ്. കുട്ടികളില് അരക്ഷിതാവസ്ഥയും, ഭയവും, സ്കൂളുകളിലേക്ക് പോകുവാനുള്ള മടിയും എപ്പോഴും ശാരീരികരോഗങ്ങള് ഉണ്ടെന്ന് പറയുന്നതും എടുത്തു പറയേണ്ടതാണ്.\nവിഷാദരോഗികള് എപ്പോഴും ദുഖിച്ചിരിക്കുകയും, ശാരീരികരോഗങ്ങളെക്കുറിച്ച് പരാതി പറയുകയും, പറഞ്ഞ കാര്യങ്ങള് തന്നെ വീണ്ടും വീണ്ടും പറയുകയും ഒക്കെ ചെയ്യാം. ഇത് കേള്‍ക്കുമ്പോള് നമ്മള് അസ്വസ്ഥരായി അതിനെതിരായി ദേഷ്യത്തോടെ പ്രതികരിച്ചാല് അത് കൂടുതല് രോഗ വര്‍ദ്ധനവിന് കാരണമായേക്കാം. അതിനാല് വിഷാദ രോഗികളോട് വളരെ ക്ഷമാപൂര്‍വ്വം നാം ഇടപെടേണ്ടതുണ്ട്. അവര്‍ക്ക് എപ്പോഴും ധൈര്യം കൊടുക്കേണ്ടിയിരിക്കുന്നു. അവരെ നാം ശ്രദ്ധയോടെ കേള്‍ക്കുകയും അവരോട് സംസാരിക്കുകയും ചെയ്യേണ്ടതാണ്. അവരെക്കൊണ്ട് പുറത്ത് പോകുവാനും ഒപ്പം നടക്കുവാനും നാം ശ്രമിക്കേണ്ടതാണ്. അവരുടെ വികാരങ്ങളെ തള്ളിക്കളയാതിരിക്കുക. പക്ഷെ അതിന്‍റെ സത്യാവസ്ഥ പറഞ്ഞുകൊടുത്ത് ആശ നല്‍കികൊണ്ടിരിക്കുക. ആത്മഹത്യ പോലുള്ള സൂചനകള് പറയുന്നുണ്ടെങ്കില് തള്ളി കളയാതിരിക്കുക. അമിതമായ നിര്‍ബന്ധങ്ങള് അവരെ കൂടുതല് വേദനിപ്പിച്ചേക്കും. അതിനാല് സ്നേഹപൂര്‍ണ്ണമായ സംസാരം കൊണ്ടും പ്രതികരണം കൊണ്ടും അവരെ മനസ്സിലാക്കിക്കുവാന് ശ്രമിക്കുക.വീട്ടില് ഒരു വിഷാദ രോഗിയുണ്ടെങ്കില് വളരെ ക്ഷമയോടെ അവരോട് സംവദിക്കാന് നമുക്ക് പറ്റണം. കൃത്യ സമയത്തുള്ള വൈദ്യസഹായവും, സ്നേഹസംമ്പുഷ്ടമായ പരിചരണവും കൊണ്ട് വിഷാദരോഗിയെ വളരെ പെട്ടെന്ന് തന്നെ സാധാരണ ജീവിതത്തിലേക്കെത്തിക്കുവാന് നമുക്ക് സാധിക്കും.\nവിഷാദ ചികിത്സ ആയുര്‍വേദത്തില്\nഏത് തരത്തിലുള്ള ചികിത്സാ രീതിയാണെങ്കിലും രോഗിയെ പൂര്‍ണ്ണമായും മനസ്സിലാക്കിക്കൊണ്ടുള്ള ചികിത്സക്കാണ് പ്രാധാന്യം നല്‍കേണ്ടത്. ഇതിന് ഡോക്ടര്, രോഗി, ബന്ധുക്കള്, സുഹൃത്തുക്കള് എന്നിവരുടെ കൂട്ടായ പരിശ്രമം ആവശ്യമാണ്. മനസ്സിന്‍റെ ഗുണങ്ങളായ സത്വ രജോ തമോ ഗുണങ്ങളുടെ വ്യതിയാനങ്ങള്‍ക്കനുസരിച്ചും ത്രിദോഷങ്ങളായ വാത പിത്ത കഫങ്ങളുടെ ഏറ്റക്കുറച്ചിലുകള്‍ക്കനുസരിച്ചും ആയുര്‍വേദത്തില് വിഷാദം എന്ന രോഗത്തിന്‍റെ ചികിത്സ ഓരോ രോഗിയിലും വ്യത്യസ്തമായിരിക്കാം. വൈദ്യ നിര്‍ദ്ദേശപ്രകാരമുള്ള യുക്തമായ എണ്ണകൊണ്ടുള്ള തേച്ചുകുളി , ചികിത്സാക്രമങ്ങളായ നസ്യം (മൂക്കില്‍ക്കൂടിയുള്ള ഔഷധ പ്രയോഗം), ശിരോധാര, ഞവരക്കിഴി മുതലായവയും വിഷാദം എന്ന രോഗത്തില് അവസ്ഥക്കനുസരിച്ച് ചെയ്യാവുന്നതാണ്. കല്യാണകം കഷായം, അശ്വഗന്ധാരിഷ്ടം, സാരസ്വതാരിഷ്ടം കല്യാണഘൃതം, മഹാകല്യാണഘൃതം, ബ്രഹ്മിഘൃതം തുടങ്ങിയ ഔഷധങ്ങളും വിധിയാം വണ്ണം ഉപയോഗിക്കാം. രോഗിയുടെ പചന ക്രമം കൃത്യമാക്കാനും ദഹന ശേഷി, ദേഹബലം എന്നിവ വര്‍ദ്ധിപ്പിക്കാനുമുള്ള ചികിത്സകളും ആയുര്‍വേദവിധി പ്രകാരം ചെയ്യാവുന്നതാണ്.\nവിഷാദ രോഗിയുടെ ആഹാര ക്രമം പ്രത്യേകം ശ്രദ്ധിക്കേണ്ടതുണ്ട്. ദഹനശേഷി കുറഞ്ഞിരിക്കുന്നത് കൊണ്ടു തന്നെ എളുപ്പം ദഹിക്കാവുന്നതും, ദ്രവങ്ങളും പച്ചക്കറികളും, പഴങ്ങളും കൂടുതലുള്ള ആഹാരങ്ങള്‍ക്ക് പ്രാധാന്യം നല്‍കേണ്ടത്.\nപ്രാണായാമം, യോഗാസനങ്ങള് മറ്റ് ശാരീരിക വ്യായാമങ്ങള് എന്നിവയ്ക്കും വിഷാദ ചികിത്സയില് ഏറെ പ്രാധാന്യമുണ്ട്. അത് ഒരു വൈദ്യ നിര്‍ദ്ദേശ പ്രകാരം തന്നെ ശീലിക്കേണ്ടതാണ്. നല്ല പാട്ട് കേല്‍ക്കുക, മിതമായ നടത്തം, ഉറ്റസുഹൃത്തുക്കളോടൊപ്പവും ബന്ധുക്കളോടൊപ്പവും സമയം ചിലവഴിക്കുക, മദ്യം, പുകവലി എന്നിവ ഒഴിവാക്കുക, കൂടുതല് സമയം ഒറ്റക്കിരിക്കാതിരിക്കുക എന്നിവയും വിഷാദരോഗചികിത്സയ്ക്ക് അനിവാര്യമാണ്.\nകൃത്യസമയത്തെ വൈദ്യസഹായവും സുഹൃത്തുക്കളുടേയും ബന്ധുക്കളുടേയും അവസരോചിതമായ ഇടപെടലുകളും, അവരെ രോഗിയായി ഇരുത്താതെ നമ്മോടൊപ്പം ചേര്‍ത്ത് ധൈര്യം പകരാനും സാധിച്ചാല് വിഷാദം എന്ന രോഗത്തെ എളുപ്പത്തില് തടഞ്ഞുനിര്‍ത്താന് സാധിക്കും.\n– ഡോ. സജി ശ്രീധര്\nKottar, Nagerkoil, Tamilnadu


രാത്രി 11നു ശേഷം ഹോട്ടലുകൾ പൂട്ടണമെന്ന് പറയാൻ എസ്.ഐക്ക്അധികാരമില്ലെന്ന് ഹൈക്കോടതി; ഹോട്ടല് പ്രവര്‍ത്തനം തടഞ്ഞുകൊണ്ടുള്ള എസ്.ഐയുടെ നോട്ടീസ് ഭരണഘടന ഉറപ്പു നല്‍കുന്ന തൊഴിലവകാശത്തിന്റെ ലംഘനം - ഇ വാർത്ത | evartha\nരാത്രി 11നു ശേഷം ഹോട്ടലുകൾ പൂട്ടണമെന്ന് പറയാൻ എസ്.ഐക്ക്അധികാരമില്ലെന്ന് ഹൈക്കോടതി; ഹോട്ടല് പ്രവര്‍ത്തനം തടഞ്ഞുകൊണ്ടുള്ള എസ്.ഐയുടെ നോട്ടീസ് ഭരണഘടന ഉറപ്പു നല്‍കുന്ന തൊഴിലവകാശത്തിന്റെ ലംഘനം\nകൊച്ചി: സാമൂഹ്യവിരുദ്ധ ശല്യം ഒഴിവാക്കാന് ഹോട്ടല് പ്രവര്‍ത്തനം രാത്രി 11 വരെ മാത്രമേ പാടുള്ളൂവെന്ന എസ്.ഐയുടെ ഉത്തരവിനെതിരേ ഹൈകോടതി. രാത്രി 11നു ശേഷം ഹോട്ടലുകള് പ്രവര്‍ത്തിക്കരുതെന്ന് നിര്‍ദേശിക്കാനോ നോട്ടീസ് നല്‍കാനോ എസ്.ഐയ്ക്ക് അധികാരമില്ലെന്ന് ഹൈക്കോടതി വ്യക്തമാക്കി.\nകൊല്ലം ശക്തികുളങ്ങര സ്വദേശി രവികുമാര് നല്‍കിയ ഹര്‍ജിയില് ഡിവിഷന് ബെഞ്ചിന്റേതാണ് ഉത്തരവ്. രാപ്പകല് മത്സ്യബന്ധനം നടക്കുന്ന പ്രദേശത്താണ് ഹോട്ടല് പ്രവര്‍ത്തിക്കുന്നത്. ഇതിനു പുറമേ രണ്ട് പെട്രോള് പമ്പുകളും വര്‍ക്ക് ഷോപ്പുമൊക്കെ പ്രവര്‍ത്തിക്കുന്നുണ്ട്. 24 മണിക്കൂറും പ്രവര്‍ത്തിക്കുന്ന ഹോട്ടല് സാമൂഹ്യ വിരുദ്ധരുടെ താവളമായി മാറാനിടയുണ്ടെന്ന് ചൂണ്ടിക്കാട്ടിയാണ് എസ്.ഐ നോട്ടീസ് നല്‍കിയത്\nപോലീസ് ആക്ട് അനുസരിച്ച് ജില്ലാ പോലീസ് മേധാവിക്ക് സര്‍ക്കാര് ഉത്തരവിന്റെ അടിസ്ഥാനത്തില് പൊതു അറിയിപ്പു നല്‍കി നിയന്ത്രണമേര്‍പ്പെടുത്താന് കഴിയും. എന്നാല് എസ്.ഐയ്ക്ക് ഇത്തരത്തില് നോട്ടീസ് നല്‍കാന് അധികാരമില്ലെന്ന് ഡിവിഷന് ബെഞ്ച് വിലയിരുത്തി. ഭക്ഷ്യ സുരക്ഷാ വിഭാഗത്തിന്റെയും തദ്ദേശഭരണ സ്ഥാപനത്തിന്റെയും അനുമതിയും ലൈസന്‍സും വാങ്ങിയാണ് ഹോട്ടല് പ്രവര്‍ത്തിക്കുന്നത്. അവരൊന്നും സമയക്രമം നിശ്ചയിച്ചിട്ടില്ല.\nരാത്രിയില് ഭക്ഷണം കഴിക്കാനെത്തുന്നവര് വാഹനങ്ങള് റോഡില് അലക്ഷ്യമായി പാര്‍ക്ക് ചെയ്യുന്നതിനാല് ഗതാഗതക്കുരുക്ക് ഉണ്ടാകുന്നുവെന്നും പോലീസ് പറയുന്നു. ശക്തികുളങ്ങര, കാവനാട് ഭാഗങ്ങളില് മോഷണവും സാമൂഹ്യവിരുദ്ധ ശല്യവും പെരുകുന്നതു കണക്കിലെടുത്ത് നോട്ടീസ് നല്‍കിയതാണെന്നും പോലീസ് വിശദീകരിച്ചു.\nരാത്രി 11 നു ശേഷം ഹോട്ടല് പ്രവര്‍ത്തനം തടഞ്ഞുകൊണ്ടുള്ള എസ്.ഐയുടെ നോട്ടീസ് ഭരണഘടന ഉറപ്പു നല്‍കുന്ന തൊഴിലവകാശത്തിന്റെ ലംഘനമാണ്. സാമൂഹ്യവിരുദ്ധര് താവളമാക്കുമെന്ന കാരണത്താല് ഹോട്ടല് രാത്രി 11 നുശേഷം പ്രവര്‍ത്തിക്കരുതെന്ന് പറയാന് കഴിയില്ല.\nഹര്‍ജിക്കാരനായ ഹോട്ടലുടമയ്‌ക്കെതിരേ പരാതിയോ കേസോ നിലവില് ഇല്ലാത്ത സാഹചര്യത്തില് ഇത്തരത്തില് പറയാന് കഴിയില്ല. കുറ്റകൃത്യങ്ങള് തടയാനും കുറ്റകൃത്യങ്ങളില് നടപടിയെടുക്കാനും പോലീസിന് അധികാരമുണ്ടെങ്കിലും ഇത്തരം നടപടി പാടില്ലെന്നും ഡിവിഷന് ബെഞ്ച് ചൂണ്ടിക്കാട്ടി.


സൂപ്പർഹിറ്റ് ചിത്രം ജോസഫിന്റെ തമിഴ് റീമേക്ക്; ചിത്രത്തിന്റെ ടീസര് പുറത്തിറങ്ങി | janakeeyam\nസൂപ്പർഹിറ്റ് ചിത്രം ജോസഫിന്റെ തമിഴ് റീമേക്ക്; ചിത്രത്തിന്റെ ടീസര് പുറത്തിറങ്ങി\nമലയാളത്തിൽ വൻ വിജയമായി മാറിയ ചിത്രം ജോസഫിന്റെ തമിഴ് റീമേക്ക് വിചിത്തിരന് ടീസര് റിലീസ് ചെയ്തു.\nനടൻ ജോജുവിന്റെ വേഷത്തിൽ ആർ.കെ. സുരേഷ് ആണ് തമിഴ് പതിപ്പിൽ എത്തുന്നത്.തമിഴിൽ ചിത്രം സംവിധാനം ചെയ്യുന്നത് എം.പത്മകുമാർ തന്നെയാണ്.ചിത്രം നിർമിക്കുന്നത് പ്രശസ്ത സംവിധായകൻ ബാലയാണ്.\nഷംന കാസിം, മധു ശാലിനി എന്നിവരാണ് ചിത്രത്തിൽ പ്രധാന വേഷത്തിലെത്തുന്ന മറ്റു താരങ്ങൾ. അന്തരിച്ച താരം അനിൽ മുരളിയുടെ അവസാനചിത്രം കൂടിയാണിത്. ചിത്രത്തിന് സംഗീതം നൽകുന്നത് ജി.വി. പ്രകാശാണ്.\nകണ്ണൂരിൽ വന് മയക്കുമരുന്ന് വേട്ട;യുവതിയടക്കം7പേര് എക്‌സൈസിന്റെ പിടിയിൽ


Emalayalee.com - മെറിന് ജോയിക്ക് ബാഷ്പാഞ്ജലിയുമായി മയാമിയിലെ മലയാളി സമൂഹം\nമയാമി: അകാലത്തില് വിട പറഞ്ഞ മെറിന് ജോയിക്ക് കണ്ണീര് പ്രണാമമര്‍പ്പിച്ച് മയാമിയിലെ സഹപ്രവര്‍ത്തകരും മലയാളി സമൂഹവും. തോരാത്ത കണ്ണീരുമായി എത്തിയ ബന്ധുമിത്രാദികള്‍ക്കൊപ്പം അന്ത്യാഞ്ജലിയുമായി പ്രകൃതിയും കോരിച്ചോരിയുന്ന മഴയായി പെയ്തു.\nഗാന്ധിജിയുടെ പ്രതിമ സ്ഥാപിച്ച നഗരമെന്ന നിലയില് മലയാളികള്‍ക്ക് പരിചിതമായ ഡേവിയിലെ ജോസഫ് സ്‌കാരനോ ഫ്യുണറല് ഹോമില് പൊതുദര്‍ശനത്തിന് നിരവധി പേരെത്തി. പതിനായിരങ്ങള് ക്‌നാനായ വോയിസിന്റെ തത്സമയ സം പ്രേക്ഷണത്തിലൂടെ ലോകമെങ്ങു നിന്നും മെറിന് യാത്രാമൊഴി ചൊല്ലി.\nബുധനാഴ്ച്ച ടാമ്പയില് സംസ്‌കാരത്തിന് മുന്‍പ് കുടുംബാംഗങ്ങള്‍ക്കും മറ്റുമായി ചുരുങ്ങിയ സമയമേ പൊതുദര്‍ശനം ഉണ്ടാകൂ. അതിനാല് ഫലത്തില് ഇത് അവസാനത്തെ വിടപറയലായി.\nപ്രസാദവതിയായി ചിരിച്ചു നില്‍ക്കുന്ന മെറിന്റെ ചിത്രത്തിന് സമീപം കാസ്‌കറ്റില് ഉറങ്ങുന്നത് പോലെ മെറിന്. മഹാദുരന്തം ഏറ്റുവാങ്ങിയ ആ കൊച്ചു ജീവന് അനുഭവിച്ച പീഡനപര്‍വത്തിന്റെ ലാഞ്ചനയൊന്നും പുറത്തു കാണാനായില്ല.\nഉച്ചയ്ക്ക്2മുതല്6വരെ നടന്ന പൊതുദര്‍ശനത്തില് വിവിധ സഭകളിലെ വൈദികര് പങ്കെടുത്തു. ഫാ. ബിന്‍സ് ചേത്തലില്, ഫാ. ജോണ്‍സ്റ്റി തച്ചാറ തുടങ്ങിയവര് പ്രാര്‍ത്ഥനകള്‍ക്ക് നേതൃത്വം നല്‍കി.\nഇന്ത്യയില് സമയം രാത്രി 11.30 മുതല് പുലര്‍ച്ചെ 3.30 വരെ ആയിരുന്നു പൊതുദര്‍ശനം. മോനിപ്പള്ളിയിലെ വീട്ടില് പിതാവ് ജോയി, അമ്മ മേഴ്‌സി, സഹോദരി മീര, രണ്ടു വയസുള്ള പുത്രി നോറ എന്നിവരും ബന്ധുക്കളും അത് കണ്ട് കണ്ണീര് വാര്‍ത്തു.\nസംഘടനാ പ്രവര്‍ത്തകര്‍ക്ക് പുറമെ ബ്രോവാര്‍ഡ് കൗണ്ടി മേയര് ഡെയ്ല് ഹോല്‍നസ് ഉള്‍പ്പടെ ഏതാനും മുഖ്യധാര ഉദ്യോഗസ്ഥര് മുഴുവന് സമയവും പങ്കെടുത്തു. കോവിഡ് മഹാമാരിയില് ജനം വലയുമ്പോള് അതിനെ സധൈര്യം നേരിട്ട മാലാഖയാണു വിടപറഞ്ഞതെന്നു മേയര് പറഞ്ഞു. രണ്ടു മില്യന് വരുന്ന ബ്രോവാര്‍ഡിലെ ജനസമൂഹം മെറിന്റെ ത്യാഗം വിസ്മരിക്കില്ല.\nബ്രോവര്‍ഡ് കൗണ്ടി ക്ലാര്‍ക്ക് ഓഫ് ദി കോര്‍ട്ട് ബ്രെണ്ട ഫോര്‍മാന്, കൗണ്ടി ജഡ്ജ് ഇയാന് റിച്ചാര്‍ഡ്‌സ്, സ്‌കൂള് ബോര്‍ഡ് അമഗം റോബിന് ബാര്‍ട്ടല്മാന്, ഡെവി മേയര് ജൂഡി പോളിന്റെ പ്രതിനിധി തുടങ്ങിയവരും പങ്കെടുത്തു.\nനഴ്‌സസ് അസോസിയേഷന് പ്രസിഡന്റ് ഡോ. ബോബി വര്‍ഗീസും അനുശോചനമര്‍പ്പിച്ചവരില് ഉള്‍പ്പെടുന്നു. ഏഴു മാസത്തോളമായി മെറിന് താമസിച്ചിരുന്ന വീട്ടിലെ ഗ്രുഹനാഥയും സഹപ്രവര്‍ത്തകയുമായ മിനിമോള് ചൊറിയ മാക്കല്, പുത്രന് മെല്കി ബൈജു, എബി തെക്കനാട്ട്, ലോറന്‍സ് മുടിയക്കുന്നേല് എന്നിവര് സംഭവം നടന്നതു മുതല് സജീവമായി രംഗത്തുണ്ടായിരുനു. സാജന് കുര്യന്, സുനില് തൈമറ്റം, കേരള സമാജം പ്രസിഡന്റ് ജോജി ജോണ്, ഉണ്ണിക്രുഷ്ണന് തുടങ്ങിയവര് സഹായഹസ്തവുമായെത്തിയവരില് ചിലര് മാത്രം.\nമൃതദേഹം ബുധാനാഴ്ച റ്റാംപയിലെ സേക്രഡ് ഹാര്‍ട്ട് ക്‌നാനായ കാത്തലിക് പള്ളിയിലേക്ക് സംസ്‌കാര ശുശ്രൂഷകള്‍ക്കായി എത്തിക്കും. രാവിലെ 11 മുതല് സംസ്‌കാര ശുശ്രൂഷകള് ആരംഭിക്കും. ഉച്ചയ്ക്ക് രണ്ടിന് ഹില്‍സ്‌ബൊറൊ മെമ്മോറിയല് സെമിത്തേരിയില് അടക്കം ചെയ്യും.\nഈ ചടങ്ങുകളും ലൈവായി സംപ്രേഷണം ചെയ്യുന്നുണ്ട്.\nനാളെ വൈകിട്ട് മോനിപ്പള്ളി തിരുഹൃദയ പള്ളിയില് കുടുംബാംഗങ്ങള് പങ്കെടുക്കുന്ന പ്രത്യേക കുര്‍ബാനയും പ്രര്‍ഥനയും നടത്തുന്നുണ്ട്.


വിശ്വാസികളായ ആളുകൾക്ക് നേരെയുള്ള വിമർശനം\nവിശ്വാസികളായ ആളുകൾക്ക് നേരെയുള്ള വിമർശനം ആണോ വെള്ളാപ്പള്ളി നടേശൻ ഉന്നയിച്ചത് എന്ന് പൊതുജനം ചോദിക്കുന്നു.\nആരെങ്കിലും എന്തെങ്കിലും കാര്യം പറഞ്ഞു പോയാൽ പിന്നീട് അതിൽ നിന്നും പലതരത്തിലുള്ള അർത്ഥങ്ങൾ കണ്ടെത്തുന്നവരാണ് ഇന്നത്തെ ആളുകൾ. പ്രത്യേകിച്ച് സമൂഹത്തിൽ ശ്രെദ്ദേയം ആയ ചില വ്യക്തിത്വങ്ങൾ ആകുമ്പോൾ അത്തരത്തിൽ ഉള്ള പ്രശ്നം വർധിക്കും. ഇപ്പോൾ സോഷ്യൽ മീഡിയയിൽ വൈറലായി മാറുന്നത് വെള്ളാപ്പള്ളി നടേശനാണ്.\nക്ഷേത്രങ്ങളിൽ പ്രവേശിക്കാൻ പുരുഷന്മാർ ഷർട്ട് ധരിക്കാതെ പോകുന്നതിനെപ്പറ്റി അദ്ദേഹം പറഞ്ഞ ചില കാര്യങ്ങൾ ഒക്കെയാണ് ഈ സോഷ്യൽ മീഡിയയിൽ എല്ലാവരും ഏറ്റെടുത്തിരിക്കുന്നത്. അമ്പലത്തിലേക്ക് പ്രവേശിക്കുന്ന സമയത്ത് ഷർട്ട് ഊരുന്ന രീതിയേ അദ്ദേഹം വിമർശിക്കുകയായിരുന്നു. അമ്പലങ്ങളിൽ കയറുമ്പോൾ ഷർട്ട് ഊരുന്നത് പൂണൂൽ ഉണ്ടോ എന്നറിയാൻ അല്ലേ എന്നായിരുന്നു അദ്ദേഹം ചോദിച്ചത്. കൂടാതെ അമ്പലങ്ങളിലേക്കും കയറുന്ന ആളുകൾ ഷർട്ട് ഊരി അമ്പലങ്ങളിൽ പ്രേവേശിക്കാൻ അമ്പലങ്ങളിൽ ബോർഡ് വെക്കണം എന്നും ഒക്കെയായിരുന്നു അദ്ദേഹത്തിൻറെ വാദം.\nഎസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ ഇങ്ങനെയൊക്കെ പറയുമോ എന്ന് പലരും ചോദിക്കുകയും ചെയ്തിരുന്നു.. എസ്എൻഡിപി ശാഖയുടെ ശിലാസ്ഥാപനം സംസാരിക്കുന്ന സമയത്തായിരുന്നു വെള്ളാപ്പള്ളി നടേശൻ ഈ വിവാദ പരാമർശം നടത്തിയത്. വിശ്വാസികളായ ആളുകൾക്ക് നേരെയുള്ള വിമർശനം ആണോ ഇതൊന്നും നിരവധി ആളുകൾ ചോദിക്കുന്നുണ്ട്. എന്തായാലും ഇതിനു ശേഷം സാമൂഹിക മാധ്യമങ്ങളിൽ ഇദ്ദേഹത്തിനെതിരെ വലിയ വാർത്തകളാണ് ഉയരുന്നത്. ഇനി അമ്പലങ്ങളിൽ പോകുമ്പോൾ വെള്ളാപ്പള്ളി നടേശൻ ഷർട്ട് അഴിക്കുമോ ഇല്ലയോ എന്ന് നോക്കുവാൻ വേണ്ടി കാത്തിരിക്കുന്നവരും നിരവധിയാണ്.


തേക്കിൻ‌കാട് മൈതാനം - വിക്കിപീഡിയ\nCoordinates: 10°31′30″N 76°12′52″E / 10.5248753°N 76.2143645°E / 10.5248753; 76.2143645\nവടക്കുംനാഥൻ ക്ഷേത്രത്തിനു ചുറ്റും 65 ഏക്കറിൽ പരന്നു കിടക്കുന്നതാണ് തേക്കിൻകാട് മൈതാനം (English: Thekkinkadu Maidan). കൊച്ചിൻ ദേവസ്വം ബോർഡിന്റെ അധീനതയിലുള്ളതാണ് ഈ സ്ഥലം. തേക്കിൻകാട് മൈതാനത്തെ ചുറ്റിയാണ് ഒരു മൈതാനത്തെ ചുറ്റിയുള്ള, ഇന്ത്യയിലെ രണ്ടാമത്തെ വലിയ റൌണ്ട് എബൌട്ട് ആയ സ്വരാജ് റൌണ്ട് ഉള്ളത്.\nതൃശ്ശൂർ നഗരം, കേരളം\nരാമവർമ്മ ശക്തൻ തമ്പുരാൻ\nജല അതോറിറ്റിയുടെ കാര്യാലയവും കുട്ടികളുടെ നെഹ്റു പാർക്കും ഈ മൈതാനത്താണ്. തൃശ്ശൂർ പൂരത്തിന്റെ ഭാഗമായുള്ള കുടമാറ്റവും വെടിക്കെട്ടും ഇവിടെയാണ് നടക്കുന്നത്. തൃശൂർ പൂരം പ്രദർശനവും മറ്റു വലിയ സമ്മേളനങ്ങളും ഈ മൈതാനത്തു തന്നെയാണ് നടക്കുക.\nസ്വാതന്ത്ര്യദിനത്തിലും റിപ്പബ്ലിക് ദിനത്തിലും പതാക ഉയർത്തുന്നതും ജില്ലയിൽ ഗാഡ് ഓഫ് ഓണർ സ്വീകരിക്കുന്നതും ഈ മൈതാനത്തുതന്നെ.\nവടക്കും നാഥൻ ക്ഷേത്രത്തിന് മുൻപിലായി മൂന്ന് ആലുകൾ സ്വരാജ് റൗണ്ടിനോട് ചേർന്ന് സ്ഥാപിച്ചിട്ടുണ്ട്. വടക്കുനാഥന്റെ മുൻപിലായി നടുവിൽ ആലും (പടിഞ്ഞാറ്) വലത് ഭാഗത്തായി മണികണ്ഠനാലും (തെക്ക്) ഇടത് ഭാഗത്തായി നായ്ക്കനാലും (വടക്ക്) ഉണ്ട്.\nനടുവിലാലിൽ ഗണപതി പ്രതിഷ്ഠയുണ്ട്. മണികണ്ഠനാലിൽ ഗണപതിയും സുബ്രഹ്മണ്യനേയും പ്രതിഷ്ഠിച്ചിരിക്കുന്നു. നിലവിൽ ഉള്ള മണികണ്ഠനാൽ , പഴയത് കട പുഴകി പോയതിന് ശേഷം 1994ൽ വച്ച് പിടിപ്പിച്ചതാണ്.\nതേക്കിൻ‌കാട് മൈതാനം എന്ന പേരിന്റെ ഉത്ഭവത്തെ പറ്റി പല ഐതിഹ്യങ്ങളും ഉണ്ട്. തദ്ദേശീയ പുരാണങ്ങൾ അനുസരിച്ച് വടക്കുംനാഥ ക്ഷേത്രത്തിനു ചുറ്റുമുള്ള പ്രദേശങ്ങൾ തേക്ക് വളർന്നുനിൽക്കുന്ന നിബിഢ വനങ്ങളായിരുന്നു. ഈ സ്ഥലം കള്ളന്മാരുടെയും കൊള്ളക്കാരുടെയും വിഹാരരംഗമായിരുന്നു. തസ്കര ശല്യം ഒഴിവാക്കുവാനായി ശക്തൻ തമ്പുരാൻ തേക്കിൻ‌കാട് വനം നശിപ്പിക്കുവാൻ ഉത്തരവിട്ടു. ഇതിനെതിരെ ഉള്ള എല്ലാ എതിർപ്പുകളും നിർദ്ദയം അമർച്ചചെയ്യപ്പെട്ടു. പാറമ്മേക്കാവ് ക്ഷേത്രത്തിലെ വെളിച്ചപ്പാട് പാറമ്മേക്കാവ് ഭഗവതി വനം നശിപ്പിക്കാൻ ആഗ്രഹിക്കുന്നില്ല എന്ന് അരുളിച്ചെയ്തു. ശക്തൻ തമ്പുരാൻ ആ വെളിച്ചപ്പാടിന്റെ തല വെട്ടിയെടുത്തു.\nതേക്കിൻ‌കാട് മൈതാനത്തിന്റെ ചിത്രങ്ങൾ\nതൃശൂർപൂരം - തേക്കിൻ‌കാട് മൈതാനത്തിലെ കുടമാറ്റം - തിരുവമ്പാടി\nതൃശൂർപൂരം - തേക്കിൻ‌കാട് മൈതാനത്തിലെ കുടമാറ്റം - പാറമേക്കാവ്\nതേക്കിൻ‌കാട് മൈതാനത്തിലെ തൃശൂർപൂരം എഴുന്നള്ളത്ത് - 1912\nതേക്കിൻ‌കാട് മൈതാനത്തിലെ തൃശൂർപൂരം പ്രദർശനത്തിന്റെ കവാടം\n"https://ml.wikipedia.org/w/index.php?title=തേക്കിൻ‌കാട്_മൈതാനം&oldid=2672893" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ജനുവരി 2018, സമയം: 20:36\nഈ താൾ അവസാനം തിരുത്തപ്പെട്ടത്: 20:36, 19 ജനുവരി 2018.


കോഹ്ലി ഒന്നാമത് | Sports | Deshabhimani | Thursday Sep 13, 2018\nഐസിസി ടെസ്റ്റ് റാങ്കിങ്ങിൽ ഇന്ത്യൻ നായകൻ വിരാട് കോഹ്ലി ഒന്നാംസ്ഥാനം തിരിച്ചുപിടിച്ചു. പരമ്പര നഷ്ടമായെങ്കിലും ഇംഗ്ലണ്ടിനെതിരായ മികച്ചപ്രകടനമാണ് കോഹ്ലിയെ ഒന്നാം സ്ഥാനത്ത് എത്തിച്ചത്. ഓസ്ട്രേലിയൻ നായകൻ സ്റ്റീവൻ സ്മിത്തിനെ കോഹ്ലി പിന്തള്ളി. പരമ്പരയ്ക്ക് മുമ്പ് 27 പോയിന്റ് വ്യത്യാസത്തിൽ സ്മിത്ത് മുന്നിലായിരുന്നു. അവസാന ടെസ്റ്റിൽ സെഞ്ച്വറിയുമായി തിളങ്ങിയ ലോകേഷ് രാഹുലും ഋഷഭ് പന്തും റാങ്കിങ്ങിൽ മുന്നേറി. പത്തൊമ്പതാം സ്ഥാനത്തായിരുന്ന രാഹുൽ 16 ലും 111 ‐മതായിരുന്ന പന്ത് 63 ലും എത്തി.\nഇംഗ്ലണ്ടിനെതിരായ പരമ്പര 4‐1ന് തോറ്റിട്ടും ടെസ്റ്റ് റാങ്കിൽ ഇന്ത്യ ഒന്നാംസ്ഥാനം നിലനിർത്തി. പരമ്പര തോറ്റതോടെ ഇന്ത്യക്ക് 10 പോയിന്റ് നഷ്ടമായെങ്കിലും രണ്ടാംപടിയിലുള്ള ദക്ഷിണാഫ്രിക്കയെക്കാൾ ഒമ്പതു പോയിന്റ് കൂടുതലുണ്ട്. പരമ്പര തുടങ്ങുമ്പോൾ 125 പോയിന്റായിരുന്നു ഇന്ത്യയുടെ സമ്പാദ്യം. അതേസമയം, പരമ്പര സ്വന്തമാക്കിയതോടെ റാങ്കിങ്ങിൽ ഇംഗ്ലണ്ട് നേട്ടമുണ്ടാക്കി. 105 പോയിന്റുമായി ന്യൂസിലൻഡിനെ മറികടന്ന് നാലാമതെത്തി. പരമ്പര തുടങ്ങുമ്പോൾ 97 പോയിന്റുമായി അഞ്ചാമതായിരുന്നു. മൂന്നാംസ്ഥാനത്തുള്ള ഓസ്ട്രേലിയയ്ക്ക് ഇംഗ്ലണ്ടിനെക്കാൾ ഒരു പോയിന്റുമാത്രമേ കൂടുതലുള്ളു.\nചാമ്പ്യൻസ് ലീഗ്: ഇന്ന‌് ലിവർപൂൾ–-ബയേൺ; ബാഴ‌്സ-ല്യോൺ


unicorn രാജ്യത്ത് യൂണികോൺ പദവി കരസ്ഥമാക്കിയ സ്റ്റാർടപ്പുകളുടെ നിരയിലേക്ക് ഒരു യൂസ്ഡ് കാർ കമ്പനിയും. ഗുരുഗ്രാം ആസ്ഥാനമായ കാർസ് 24 സർവീസസ് പ്രൈവറ്റ് ലിമിറ്റഡ് എന്ന ഓൺലൈൻ പ്ലാറ്റ്ഫോമാണ് ഒരു ബില്യൺ ഡോളറിൽ കൂടുതൽ മൂല്യമുള്ള കമ്പനികൾക്ക് നൽകുന്ന യൂണികോൺ പദവിയിലേക്ക്ഉയർത്തപ്പെടുന്നത്. റഷ്യക്കാരനായ യൂറി മിൽനറുടെ ഡിഎസ്ടി ഗ്ലോബൽ 200 മില്യൺ ഡോളർ നിക്ഷേപിച്ചതോടെയാണ് കമ്പനിയുടെ ആസ്തി മൂല്യം ഒരു ബില്യൺ ഡോളർ കടന്നത്. unicorn 2015-ലാണ് കാർസ് 24 സർവീസസ് എന്ന കമ്പനിയുടെ രൂപീകരണം. ലോകത്തെ More\nരാജ്യത്ത് യൂണികോൺ പദവി കരസ്ഥമാക്കിയ സ്റ്റാർടപ്പുകളുടെ നിരയിലേക്ക് ഒരു യൂസ്ഡ് കാർ കമ്പനിയും. ഗുരുഗ്രാം ആസ്ഥാനമായ കാർസ് 24 സർവീസസ് പ്രൈവറ്റ് ലിമിറ്റഡ് എന്ന ഓൺലൈൻ പ്ലാറ്റ്ഫോമാണ് ഒരു ബില്യൺ ഡോളറിൽ കൂടുതൽ മൂല്യമുള്ള കമ്പനികൾക്ക് നൽകുന്ന യൂണികോൺ പദവിയിലേക്ക്ഉയർത്തപ്പെടുന്നത്. റഷ്യക്കാരനായ യൂറി മിൽനറുടെ ഡിഎസ്ടി ഗ്ലോബൽ 200 മില്യൺ ഡോളർ നിക്ഷേപിച്ചതോടെയാണ് കമ്പനിയുടെ ആസ്തി മൂല്യം ഒരു ബില്യൺ ഡോളർ കടന്നത്. unicorn\n2015-ലാണ് കാർസ് 24 സർവീസസ് എന്ന കമ്പനിയുടെ രൂപീകരണം. ലോകത്തെ പ്രമുഖ വെഞ്ച്വർ കാപിറ്റൽ സ്ഥാപനമായ സെക്വയ കാപ്പിറ്റലിൽ ഇൻവെസ്റ്റ്മെൻ്റ് അനലിസ്റ്റ് ആയിരുന്ന വിക്രം ചോപ്രയാണ് സ്റ്റാർട്ടപ്പിന് തുടക്കം കുറിച്ചത്. യുഎസിൽ പോകാനായി തൻ്റെ കാർ വിൽക്കാൻ ശ്രമിച്ച ചോപ്രയ്ക്ക് അതിന് കഴിയാതെ വന്നപ്പോൾ സുഹൃത്തിനെ ഏൽപ്പിക്കേണ്ടി വന്നു. പഴയ കാർ വിൽക്കുന്നതിൽ താൻ നേരിട്ട പ്രയാസങ്ങളാണ് യുഎസിൽ നിന്ന് തിരിച്ചെത്തിയ ഉടനെ അത്തരം ഒരു സംരംഭത്തിന് തുടക്കം കുറിക്കാൻ അദ്ദേഹത്തിന് പ്രേരണയായത്.\nലോക്ഡൗൺ കാലത്തെ തുടക്കത്തിലുള്ള തിരിച്ചടികൾ അതിവേഗമാണ് കമ്പനി മറികടന്നത്. ലോക്ഡൗണിനു മുമ്പുള്ളതിനേക്കാൾ 20 ശതമാനം വളർച്ച ഈ വർഷം മധ്യത്തോടെ രേഖപ്പെടുത്തി. കാർസ് 24-നു പുറമേ ഡ്രൂം, ഒ എൽ എക്സ് തുടങ്ങിയ കമ്പനികളാണ് ഈ രംഗത്തെ വമ്പന്മാർ.\nനിക്ഷേപകരായി ഹോങ്കോങ്ങ് ആസ്ഥാനമായ ഡിഎസ്ടി ഗ്ലോബലിൻ്റെ കടന്നുവരവ് വൻതോതിലുള്ള വളർച്ചയ്ക്കും വികാസത്തിനും വഴിയൊരുക്കുമെന്ന് വിക്രം ചോപ്ര അഭിപ്രായപ്പെട്ടു. രാജ്യത്ത് നിരവധി കമ്പനികളിൽ ഡിഎസ്ടിക്ക് നിക്ഷേപമുണ്ട്. ഓൺലൈൻ മാർക്കറ്റ് കമ്പനിയായ ഫ്ലിപ്കാർടിലും ഡിഎസ്ടി നിക്ഷേപിച്ചിട്ടുണ്ട്. 80 ശതമാനം ഓഹരികൾ വാൾമാർട് കൈയടക്കുന്നതിന് മുമ്പായിരുന്നു ഫ്ലിപ്കാർടിലെ നിക്ഷേപം.


Pioneers IT@School,Malappuram: ഐ റ്റി ഇന്ഫ്ര രംഗത്തെ സഹായിക്കുന്ന ഒരു വീഡിയോ പഠന പദ്ധതി.\nഐ റ്റി ഇന്ഫ്ര രംഗത്തെ സഹായിക്കുന്ന ഒരു വീഡിയോ പഠന പദ്ധതി.\nഐ ടി പരിശീലന രംഗത്ത് കഴിഞ്ഞ പതിനഞ്ചു വർഷങ്ങൾ ആയി പ്രവർത്തിക്കുന്ന കൊറോണ ഇൻസ്റ്റിറ്റ്യൂട്ട് ഓഫ് ടെക്നോളജി ആണ് ഈ പഠന പദ്ധതി തയ്യാറാക്കുന്നത് . കൊറോണ യുടെ CEO യും ടെക് കമ്മ്യൂണിറ്റി പ്രവർത്തകനും പരിശീലകനും ആയ ശ്രീ ശ്യാംലാൽ ടി പുഷ്പൻ ആണ് ഈ വീഡിയോ പഠന പരമ്പരയുടെ പരിശീലകൻ. നിങ്ങളുടെ കമ്പ്യൂട്ടർ ,ടാബ്ലെറ്റ് , മൊബൈൽ എന്നിവയിൽ ഏതു വഴിയും സൌജന്യം ആയി ഈ പരിശീലന പദ്ധതിയുടെ ഭാഗം ആകാം . ഒരു ദിവസം ഒരു വീഡിയോ എന്ന ക്രമത്തിൽ ഈ പേജ് അപ്ഡേറ്റ് ആയിക്കൊണ്ടിരിക്കുകയാണ്. click here


ദൈവം നമ്മെ സ്‌നേഹിക്കുന്നുവെങ്കില് എന്തിനാണിത്ര നിയമങ്ങള്? |\nAug 24 - 2017\nഉപദേശ നിര്‍ദേശങ്ങളൊന്നും നല്‍കാതെ മകനെ ദുഷിപ്പിക്കുകയും അവന്റെ വിലപ്പെട്ട ജീവിതം പാഴാക്കുകയും ചെയ്യുന്നതാണോ മാതാവിന്റെ 'സ്‌നേഹമായി' യഥാര്‍ത്ഥത്തില് പരിഗണിക്കേണ്ടത്? മകന് കത്തിക്കൊണ്ടിരിക്കുന്ന അടുപ്പില് തലയിടുകയോ ഇലക്ട്രിക് പ്ലഗ്ഗില് വിരലിടുകയോ ചെയ്യുമ്പോള് അതവന് ദോഷം ചെയ്യുമെന്നറിഞ്ഞിട്ടും സ്‌നേഹിത്തിന്റെ പേരില് അത് വിലക്കാതിരിക്കുന്നതാണോ സ്‌നേഹം?\nഅല്ലാഹു പറയുന്നു: ''അല്ലയോ മനുഷ്യരേ, നിങ്ങള്‍ക്കു റബ്ബിങ്കല്‍നിന്നുളള ഉപദേശം ലഭിച്ചുകഴിഞ്ഞു. അത് മനസ്സിലുളള രോഗങ്ങള്‍ക്ക് ശമനമാണ്. അത് സ്വീകരിക്കുന്നവര്‍ക്ക്, സന്മാര്‍ഗദര്‍ശകവും അനുഗ്രഹവുമാകുന്നു. പ്രവാചകന് പറയുക: 'അല്ലാഹുവിന്റെ ഔദാര്യവും കാരുണ്യവും കൊണ്ടാണ് അവന് ഇതയച്ചുതന്നത്. ഇതിനെച്ചൊല്ലി ജനം സന്തോഷിക്കേണ്ടതാകുന്നു. അത് ജനം ശേഖരിച്ചുകൊണ്ടിരിക്കുന്ന സകല വിഭവങ്ങളെക്കാളും ഉല്‍കൃഷ്ടമായതാകുന്നു.'' (യൂനുസ്: 57-58)\nഇനി നമുക്ക് സ്‌നേഹത്തെ കുറിച്ച് സംസാരിക്കാം. സ്‌നേഹം കൊണ്ട യഥാര്‍ത്ഥത്തില് എന്താണ് അര്‍ഥമാക്കുന്നത്? നിങ്ങള് ഒരാളെ സ്‌നേഹിക്കുന്നുണ്ടെന്ന് സങ്കല്‍പിക്കുക. എന്നാല് അയാളെ അനുസരിക്കാനോ അയാളുടെ ഇഷ്ടങ്ങളും അനിഷ്ടങ്ങളും പരിഗണിക്കാനോ നിങ്ങള് തയ്യാറാവുന്നില്ല. എങ്കില് യഥാര്‍ത്ഥ സ്‌നേഹമാണോ ഇത്? കേവലം ബന്ധങ്ങളില് പോലും നിയമങ്ങളും നിര്‍ദേശങ്ങളും പാലിക്കപ്പെടേണ്ടതുണ്ട്. വാക്കുകള് കൊണ്ടല്ല പ്രവര്‍ത്തനങ്ങളിലൂടെയാണത് പ്രകടമാവേണ്ടത്. അല്ലാഹു പറയുന്നു: ''അല്ലയോ മനുഷ്യരേ, നിങ്ങള്‍ക്കു റബ്ബിങ്കല്‍നിന്നുളള ഉപദേശം ലഭിച്ചുകഴിഞ്ഞു. അത് മനസ്സിലുളള രോഗങ്ങള്‍ക്ക് ശമനമാണ്. അത് സ്വീകരിക്കുന്നവര്‍ക്ക്, സന്മാര്‍ഗദര്‍ശകവും അനുഗ്രഹവുമാകുന്നു. പ്രവാചകന് പറയുക: 'അല്ലാഹുവിന്റെ ഔദാര്യവും കാരുണ്യവും കൊണ്ടാണ് അവന് ഇതയച്ചുതന്നത്. ഇതിനെച്ചൊല്ലി ജനം സന്തോഷിക്കേണ്ടതാകുന്നു. അത് ജനം ശേഖരിച്ചുകൊണ്ടിരിക്കുന്ന സകല വിഭവങ്ങളെക്കാളും ഉല്‍കൃഷ്ടമായതാകുന്നു.''' (ആലുഇംറാന്: 31) ദൈവത്തെ സ്‌നേഹിക്കുന്നു എന്ന് പറയാന് വളരെ എളുപ്പമാണ്. എന്നാല് ആര് അവനെ അനുസരിക്കുകയും അവന്റെ കല്‍പനകള് ജീവിതത്തില് പാലിക്കുകയും ചെയ്യുന്നു എന്നതാണ് പ്രധാനം.


പുനർജ്ജന്മം ഭാഗം6- Aksharathalukal\nHome » Novel » പുനർജ്ജന്മം ഭാഗം 6\nNovember 9, 2018 October 29, 2018\n” ഇങ്ങനെ ചോദിക്കാം ചോദിക്കാം ന്ന് പറഞ്ഞു ഇവിടെ തന്നെ നിക്കാണ്ട് അമ്മുനോട് ചോദിക്ക്യാ സാവിത്രികുട്ട്യേ ”\n“ഹ ഹ ചോദിക്കംട്ടോ, അമ്മുട്ടി വരട്ടെ ”\nസാവിത്രിയുടെ വാക്കുകൾ കിച്ചന് വിശ്വാസമാണ്. അതുകൊണ്ട് തന്നെ അവന് സന്തോഷമായി. അപ്പോഴേക്കും അമ്മു ഊട്ടുപുരയിലേക്ക് നടന്നു വരുന്നത് കണ്ടു കിച്ചൻ സാവിത്രിയോട് മെല്ലെ പറഞ്ഞു,\n“ദേ വരുന്നു അമ്മു. സാവിത്രിക്കുട്ടി ചോദിക്കു ഇപ്പൊ തന്നെ ”\nഅമ്മുട്ട്യേ നീയ് എന്തേ കിച്ചനോട് കൂട്ട് കൂടാത്തെ? ”\n“ഹ്മ്മ്, എന്തിനെ? മണ്ണപ്പം ചുട്ട് കളിക്കാനോ പണ്ടത്തെ പോലെ.\nഅതിനു ആണോ ഇവനെ കൂട്ടേണ്ടെ? ”\nഅമ്മു ചിരി ഉള്ളിലൊതുക്കി കൊണ്ട് ചോദിച്ചു\n“അല്ല കിച്ചാ എന്ത് കളിക്കാ നിന്നെ കൂട്ടേണ്ടെ? ”\nഅമ്മു തന്നെ കളിയാക്കുകയാണെന്നു മനസ്സിലായി കിച്ചന്. അവൻ മുഖം വീർപ്പിച്ചു.\n“വേണ്ട അമ്മുനോട് കൂട്ടില്ല. ന്നെ കളിയാക്കാ അമ്മു ”\nകിച്ചൻ ഊട്ടുപുരയിൽ നിന്നു സ്വന്തം മുറിയിലേക്ക് പോയി അല്പനേരം വിശ്രമിച്ചു. വൈകുന്നേരം ആയപ്പോൾ അവൻ കുളിച്ചു അമ്പലത്തിലേക്ക് പോയി നട തുറന്നു. ശ്രീകോവിലിനുള്ളിൽ കയറി ഭഗവാനെ കളഭം ചാർത്താനിരുന്നു. അപ്പോഴാണ് ശ്രീകോവിലിനു പുറത്തു നിന്നു ആരോ തന്നെ വിളിക്കുന്നത് കേട്ടത്\n“ഇതെന്തേ നമ്മുടെ സ്നേഹിതന്റെ മുഖത്തു കടന്നൽ കൂടു ഇളകിയ പോലെ? ”\n“ആരാ അത്? ”\n“നാം ആണേ ”\nതന്നെ നാം എത്ര അന്വഷിച്ചു അന്ന്, ഗുരുനാഥാ സന്നിധിയിൽ വെച്ചേ ,\nഎവിടാ പോയെ താൻ? അതും ആരോടും പറയാണ്ട് ”\n“ഹ ഹ ഹ അതെയോ? ”\n” ഹയ്യ്…. പോരാഞ്ഞിട്ട് നമ്മുടെ മറ്റു സുഹൃത്തുക്കൾ പറയാ അങ്ങനെ ഒരാൾ അവിടെ ഇല്യാന്നേ ”\n“ആഹാ ആ ശുംഭന്മാർ അങ്ങനെ പറഞ്ഞുവോ? ”\nപിന്നെ നാം കൂടുതൽ ഒന്നും ചോദിക്ക ഉണ്ടായില്യ ”\n“അത് നന്നായി ”\n“നാം ചോദിക്കാഞ്ഞതോ? ”\n“ഹ്മ്മ് എന്ത് പറഞ്ഞാലും ചിരിച്ചോളൂട്ടോ\nആട്ടെ എവിടായിരുന്നു താൻ? ”\n“ഒഹ് ഒന്നും പറയണ്ട\nഅമ്മക്ക് കാണണം ന്ന് ആളെ വിട്ടു. അതാ പെട്ടെന്ന് പോകേണ്ടി വന്നു ”\nഅത് പോട്ടെ തന്റെ അമ്മു എന്ത് പറയുന്നു? സുഖാണോ? ”\n“മ്മ്. സുഖം ഒക്കെ ആണ്. പക്ഷെ കിച്ചനോട് പഴയ പോലെ ഇഷ്ടം ഒന്നുല്ല്യ ”\nന്ന് ആരാ പറഞ്ഞെ കിച്ചനോട്? അമ്മു പറഞ്ഞുവോ? ”\nനിക്ക് അറിയാം. അത് കൊണ്ടാണല്ലോ ന്നോട് കൂട്ട് കൂടാൻ വരാത്തെ ”\n“ആഹാ അപ്പൊ ഇതേ ചോദ്യം അമ്മു ചോദിച്ചാലോ? കിച്ചൻ അമ്മുനോട് മിണ്ടാൻ ചെല്ലുന്നില്ല്യാന്നു അമ്മു പറഞ്ഞാലോ ”\nഅമ്മുവാ ന്നോട് കൂട്ട് ഇല്ല്യാണ്ട് ഇരിക്കുന്നെ ”\n“ന്നാ നാം ഒരു മാർഗം പറഞ്ഞു തരാം,\nആദ്യം അമ്മുന്റെ അറയിൽ ചെല്ലുക, ന്നിട്ട് അമ്മുനോട് ചോദിക്യാ അങ്ങട് ഹ ഹ ഹ ”\n“അതിനു എന്തിനെ ഇങ്ങനെ ഇളിക്കണേ?\nപരിഹാസി, ഇയാൾക്ക് ഒക്കെയും തമാശയാ.\nദീപാരാധനയ്ക്കു നേരായിർക്കുന്നു. ഭക്തർ ഇപ്പോൾ എത്തും. ”\n“ന്നാ പിന്നെ നാം പിന്നെ വരാം. ”\n“നില്ക്കു ഹരിയേ. ഭഗവാന് ദീപാരാധനക്ക് കാലായി. അല്പം നിന്നൂച്ചാൽ തൊഴുത്തിട്ടു പോകാല്ലോ ”\n” ഓ.. നാം നമ്മുടെ സുഹൃത്തിന്റെ പാട്ട് കേൾക്കാംന്നു വെച്ചാട്ടോ ഇത്രടം വന്നെ ”\n“അതെയോ? അതിനെന്തേ ആവാല്ലോ. ഭഗവാന് കൊടുക്കാൻ അല്പം സോപാനസംഗീതം കരുതി വെച്ചിട്ടുണ്ടേ. ദീപാരാധന വരെ കക്കുംചാൽ ഹരിക്കും കേൾക്കാം ”\nദീപാരാധന കഴിഞ്ഞു കിച്ചൻ ഇടക്കയുമായി ഭഗവാന്റെ ശ്രീകോവിലിനു മുന്നിലേക്ക് വന്നു\n“മാധവ മാമവ ദേവ കൃഷ്ണ\nയാദവ കൃഷ്ണ യദുകുല കൃഷ്ണ\nശ്രീധര കേശവ രാധാ രമണാ\nബിംബാധാരാ ചന്ദ്ര ബിംബാനന\nചാംബേയ നാസാഗ്ര രത്ന സുമൗക്തിക\nശാരദ ചന്ദ്രജ നിതമദന\nമാമവ മാധവ ദേവ കൃഷ്ണ\nയാദവ കൃഷ്ണ യദുകുല കൃഷ്ണ ”\nഅമ്പലത്തിൽ വന്ന ഭക്തർ ഒക്കെ പോയി കഴിഞ്ഞു കിച്ചൻ നടയടച്ചു. അപ്പോഴും ഹരി പടിക്കൽ തന്നെ ഇരിപ്പുണ്ടാർന്നു. കിച്ചനെ നോക്കി പുഞ്ചിരിച്ചു കൊണ്ട് പറഞ്ഞു\n“അതേയ് കേമായിരുന്നുട്ടോ കിച്ചാ. നമുക്ക് ശെരിക്കും ബോധിച്ചു ”\n“അത് ഭഗവാനുള്ള അർച്ചന ആയകൊണ്ടാ ഹരിക്കു അങ്ങനെ തോന്നിയെ ”\nനടയടച്ചു കിച്ചൻ കോവിലകത്തേക്കു പോകുമ്പോൾ ഒപ്പം ഹരിയും ഉണ്ടായിരുന്നു കുറച്ചു ദൂരം. അവർ സംസാരിച്ചു കൊണ്ടാണ് നടന്നത്. കിച്ചന്റെ കോവിലകം കഴിഞ്ഞു വേണം ഹരിക്കു പോകാൻ എന്ന് അവൻ പറഞ്ഞു. കിച്ചൻ പടിപ്പുര കടന്നതും ഹരി പോയി. അവൻ വീടിനുള്ളിൽ കയറാൻ തുടങ്ങുമ്പോഴാ മുറ്റത്തു നിൽക്കുന്ന ചെമ്പക മരത്തിനു പിന്നിൽ ഒരു അനക്കം കേട്ടത്. കിച്ചൻ പേടിച്ചു വിറച്ചു ആ ഭാഗത്തേക്ക് മെല്ലെ ചെന്നു നോക്കിയതും പെട്ടന്ന് ആരോ തന്റെ കൈയിൽ പിടിച്ചു. കിച്ചൻ ഞെട്ടലോടെ വിളിച്ചു പോയി,\n“അയ്യോ… കിച്ചനെ യക്ഷി പിടിച്ചേ … അമ്മേ ….. ”\n“ടാ വായ് അടക്കെടാ ”\n“ഹാ അമ്മു ആർന്നുവോ? കിച്ചൻ പേടിച്ചു പോയി. യക്ഷി പിടിച്ചു തന്ന്യാ കരുതിയെ ”\n“അതേടാ ഞാൻ യക്ഷിയാ, ഈ യക്ഷിക്കുള്ളതാ നീയെന്ന ഗന്ധർവ്വൻ. വേറെ വല്ല യക്ഷിയേയും നോക്കീന്നു ഞാൻ അറിഞ്ഞാൽ….\nകൊന്നു കളയും നിന്നെ ഞാൻ. മനസ്സിലായോ നിനക്ക്?\n“എന്ത് കുവ്വ്? ”\n“അമ്മുനെ അല്ലാണ്ട് വേറെ യക്ഷി നോക്കരുത് ന്ന് ”\n“അങ്ങനെയാണോ ഞാൻ പറഞ്ഞതിന് അർത്ഥം? ”\n“പിന്നെ എന്താ ഞാൻ പറഞ്ഞതിനർത്ഥം? ”\n“അമ്മു പറയ് , എന്താ അർത്ഥം ന്ന് ”\n“ഇക്ക് അറിയില്യ,…. നീയ് മുന്നിൽന്നു മാറാ, അകത്തു അന്വഷിക്കിണ്ടാവും ”\nഎന്ന് പറഞ്ഞു കൊണ്ട് അവൾ അവനെ തള്ളിമാറ്റി പോകാൻ തുടങ്ങി\nനിൽക്കു അമ്മു ”\n“നിന്നാൽ പറ്റില്ല്യ, അമ്മായി അന്വഷിക്കിണ്ടാവും. പിന്നെ സംസാരിക്കാട്ടോ ”\n“അമ്മു… അമ്മു… നിൽക്കു, ”\nകിച്ചൻ വിളിച്ചിട്ടും നിൽക്കാതെ അവൾ അകത്തേക്ക് പോയി. അവളുടെ പിന്നാലെ അവനും വീടിനുള്ളിൽ കയറി. അവനെ കണ്ടതും അമ്മ ചോദിച്ചു,\n“എന്തേ ഉണ്ണ്യേ വൈകിയേ? എത്ര നേരായി അമ്മ കാത്തിരിക്കുണു ”\n“കിച്ചൻ നേരത്തെ എത്തീല്ലോ അമ്മേ. ”\n“ന്നിട്ട് ന്തേയ് അമ്മേ വിളിക്കാത്തെ? ”\n“കിച്ചനേ… പടിപ്പുര കടന്നു വരുമ്പോഴേ…., ആ ചന്ദന വൃക്ഷത്തിന് പിന്നിലേ…. എന്തോ ശബ്ദം കേട്ടു. കിച്ചനേ…. പേടിച്ചു പോയി അമ്മേ, ശെരിക്കും യക്ഷിയെന്നു തന്ന്യാ കരുതിയെ. കിച്ചൻ ഇണ്ടല്ലോ അമ്മേ… മെല്ലെ ചെന്നു നോക്കിയപ്പോ….\nകിച്ചൻ അമ്മയോട് നടന്ന കാര്യങ്ങൾ പറയുമെന്ന് മനസ്സിലായ അമ്മു കിച്ചനെ തുറിച്ചു നോക്കി ആംഗ്യ ഭാഷയിൽ പറഞ്ഞു അരുതെന്നു.\nകിച്ചൻ പറഞ്ഞു കൊണ്ട് ഇരുന്നത് പെട്ടെന്ന് നിർത്തിയപ്പോൾ അമ്മ ചോദിച്ചു,\n“എന്നിട്ടോ? എന്തേ ഉണ്ടായേ? പറയു ഉണ്ണ്യേ ”\n“കിച്ചൻ മറന്നു പോയി അമ്മേ. ഇനി ഓർക്കുമ്പോൾ പറയാട്ടോ ”\n“അതെയോ? ഇതാ ഇപ്പോ നന്നായെ.\nഹ്മ്മ് വേഗം ശുദ്ധിയായി വന്നോളു അത്താഴം വിളമ്പാം ”\nഉമ്മറത്ത് നിന്നും അമ്മ അകത്തേക്ക് പോയ ശേഷം കിച്ചൻ കുളത്തിലേക്ക് പോയി മുങ്ങി കുളി കഴിഞ്ഞു കയറുമ്പോൾ കൽപ്പടിയിൽ അമ്മു നിൽക്കുന്നു. അമ്മുനെ കണ്ടതും അവൻ പുഞ്ചിരിച്ചു കൊണ്ട് ചോദിച്ചു,\n“അമ്മു…. എന്തേ ഇവിടെ? കിച്ചന് കൂട്ട് വന്നതാണോ? കിച്ചനെ യക്ഷി പിടിക്കാണ്ടിരിക്കാൻ? ”\n” യക്ഷി പിടിക്യേ? നിന്നെയൊ?\nയക്ഷിക്കേ അല്പം എങ്കിലും ബുദ്ധിയുള്ളവരെ മതി. അല്ലാണ്ട് നിന്നെ അല്ല. നിന്റെ തലയ്ക്കുള്ളിൽ എന്താ പിണ്ണാക്കാണോ? അതോ ചകിരി ചോറോ? ”\n“എന്തിനാ അമ്മു കിച്ചനോട് ശുണ്ഠി കാട്ടുന്നെ? കിച്ചൻ ന്തു ചെയ്തിട്ടാ? ”\n“ശുണ്ഠി എടുക്ക അല്ല വേണ്ടെ നിന്നോട്.\nനീയെന്തിനാ ഞാൻ നേരത്തെ നിന്നെ കാണാൻ കാത്തു നിന്ന കാര്യം അമ്മായിയോട് പറയാൻ പോയെ? ”\n“കിച്ചൻ പറഞ്ഞില്ല്യാല്ലോ ”\n“ഞാൻ കണ്ണ് കാട്ടിട്ടല്ലേ നീ നിർത്തിയെ? ഇല്യാച്ചാൽ നീയ് അത് അവിടെ പാടില്ല്യാർന്നുവോ? ”\n“ന്നെ ഇങ്ങനെ നീ, നീ, ന്ന് വിളിക്കണ്ട. കിച്ചന് ഇഷ്ടല്ല. ന്നെ നീ ന്ന് വിളിക്കുന്നത് ”\n” ഇത്രയും ബുദ്ധിയും വിവേകവും ഇല്ല്യാത്ത നിന്നെ പിന്നെ നീ ന്ന് അല്ലാണ്ട് എന്താ വിളിക്യാ?\nനീ ന്ന് വിളിക്കണ്ടത്രേ. ഹോ ഒരു കാർണോർ വന്നിരിക്കുണു ”\nഅമ്മുന്റെ സംസാരം കിച്ചന് സങ്കടമുണ്ടാക്കി. അവന്റെ മുഖം വാടി . അവന്റെ നിൽപ്പ് കണ്ടപ്പോൾ തന്നെ അമ്മുന് മനസ്സിലായി അവന് വിഷമമായി എന്ന്. കുളത്തിൽ നിന്നു കയറിയ പാടേ നിൽക്കുവാണ് തല പോലും തുവർത്താണ്ട്.\nഅമ്മു മെല്ലെ ഒരു പടിയിറങ്ങി അവന്റെ അടുത്തെത്തി അവളുടെ ദാവണിയുടെ അറ്റം എടുത്തു അവന്റെ തല തുവർത്തികൊണ്ടു പറഞ്ഞു,\n“പിണങ്ങിയോ അമ്മുനോട്? ”\nപിന്നെ എങ്ങിന്യാ ദേഷ്യം വരാണ്ടിരിക്യ? ”\n“ഇങ്ങനെ മ്മ് പറയാണ്ട് വായ് തുറന്നു എന്തേലും പറയാ ”\n“അതേയ് കിച്ചാ, നമുക്കിടയിൽ ഉള്ള കാര്യങ്ങൾ ആരോടേലും പറയാൻ പാടുണ്ടോ? മോശല്ലേ അത്? ”\n“ന്ത് മോശം? ”\n“മോശാണ്. ഞാൻ കിച്ചനോട് പറയുന്ന കാര്യങ്ങൾ മൂന്നാമതൊരാൾ അറിയുന്നത്. അതുപോലെ തന്നെ മോശാണ് കിച്ചൻ, ന്നോട് പറയുന്ന കാര്യങ്ങൾ മറ്റൊരാൾ അറിയുന്നതും. മനസ്സിലായോ കിച്ചന്? ”\n“വീണ്ടും ഇതേ ചോദ്യം തന്നെ ചോദിക്യാ നീയ്?\nഎന്റെ കൃഷ്ണാ ഇവനെ എങ്ങിനെയാ ഒന്ന് പറഞ്ഞു മനസ്സിലാക്കി കൊടുക്കാ?\nഅതേയ്, ഞാൻ നിന്റെ ആരാ? ”\n“ന്റെ അമ്മു ”\n“എന്നാൽ നീയെനിക്കു കിച്ചൻ മാത്രല്ല.\nഅതുകൊണ്ട് തന്നെ ഞാൻ പറയുന്ന കാര്യങ്ങൾ നീ മറ്റൊരാളുമായി പങ്കുവെക്കുന്നത് ഇക്ക് ഇഷ്ടല്ല. അത്രന്നെ. ഇനി ഇതിൽ കൂടുതൽ പറയാൻ ഇക്ക് അറിയില്യ. ”\n“ന്നെ വീണ്ടും നീ ന്ന് വിളിച്ചു ”\n“ഒഹ്ഹ്ഹ് അതിനിടെ അവന് അതാ ശ്രദ്ധ.\nഞാൻ പറഞ്ഞത് വല്ലതും ശ്രദ്ധിച്ചുവോ നീയ്? ”\n“അതൊന്നും ആരോടും പറയരുത്ട്ടോ ”\nഅമ്മു അവന്റെ തല തുവർത്തി കൊണ്ട് പറഞ്ഞു മനസ്സിലാക്കി.\n“ഇനി അമ്മു പൊക്കോട്ടെ ”\n“നന്നേ ഇരുട്ടി. നമുക്ക് പോകാം. ഇവിടെ അധികം അങ്ങനെ നിൽക്കാൻ പാടില്ല്യ രാത്രി. ഇന്ന് വെള്ളിയാഴ്ച്ച ആണേ ”\nഅമ്മു…. കിച്ചൻ അമ്മുന്റെ അറയിൽ വന്നോട്ടെ അത്താഴം കഴിഞ്ഞു. ”\n“അമ്മുനോട് മിണ്ടാൻ ”\n“നമ്മൾ മിണ്ടുവല്ലേ ഇപ്പോ. പിന്നെന്തേ? ”\n“അറിയില്യ, കിച്ചന് വീണ്ടും വീണ്ടും അമ്മുനോട് മിണ്ടാൻ തോന്നാ ”\nഅതെന്തേ ന്റെ കിച്ചന് വീണ്ടും വീണ്ടും ന്നോട് മിണ്ടാൻ തോന്നണേ?